text:
1Tsaypita juc cutichömi Jesús manacuycargan Tayta Diosnintsita. Manacuyta usharcuptin juc discïpulun Jesusta caynog nergan: “Discïpuluncunata Juan Bautista yachatsishgannog nogacunatapis yachaycatsilämay Tayta Diosta manacärinäpag.” 2Tsauraga Jesús nergan: “Tayta Diosnintsita manacur caynog nipäcunqui: ‘[Gloriacho caycag] Tayta Dios, pï-maytapis tantyaycatsilay respitaycushunayquipag. Lapan runacuna gam munashgayquinog cawayculätsun. [Gloriacho munashgayquita rurapäcushgannog cay patsachöpis munashgayquita ruracayculätsun.] 3Micunäpag micuynë ama pishiyculätsuntsu, Tayta. 4Chiquimagnëcunata noga perdonashgänog jutsa rurashgäcunatapis perdonaycalämay. Jutsaman Satanás tunitsimayta munaptinpis tsapaycalämay, Tayta. [Tsaynogpis yanapaycalämay jutsata mana ruraypa imaypis cawanäpag.]’ ” 5Nircur Tayta Diosta imaypis manacunantsipag Jesús caynog wilapargan: “Juc runashi pulan pagas aywargan amïgunpa wayinman caynog nir: ‘Amïgo, quimsala tantayquita manaculäshayqui. 6Juc amïgömi wayëman chämushga posädatsinäpag. Manami imaläpis cantsu garanäpag.’ 7Tsaynog manacuptinshi amïgonga caynog nimorgan: ‘Ama fastidiamaytsu. Puncöpis trancashganami caycan. Wamräcunapis punucashganami caycan. Mananami sharcamömannatsu tantata camaripänäpag.’ ” 8Tsaymi Jesús caynog nergan: “Sharcamuyta mana munaycarpis yaparir yaparir manacuptenga camaripangapagmi. Fiyu runacunapis tsaynog yanapäcog caycaptenga Tayta Diosnintsi masragmi yanapamäshun. 9Imaypis Tayta Diosta manacäriy. Imata nistarpis ruwacäriy. Puncuta tacacognogpis payta gayacäriy. 10Tayta Diosta manacogcunaga manacushganta chasquinmi. Imata nistarpis ruwacogcunaga tarinmi. Puncuta tacacognog gayacogtaga Tayta Dios mayanmi. 11“Maygayquitapis wamrayqui [tantata manacushuptiquega ¿rumita garanquimantsurag?] Pescäduta manacushuptiquega ¿culebrata garanquimantsurag? 12Tsaynogpis runtuta manacushuptiquega ¿alacranta garanquimantsurag? 13Mayjina fiyu caycarpis ¿manacu wamrayquicunata ali caglata garanqui? Tsaynoglami Tayta Diosnintsita manacäriptiquega Santu Espirituta gamcunaman cachamongapag.” 14Juc cutimi shimin mana pashtag runapita demoniuta Jesús gargorgan. Demonio yarguptinnami tsay runa parlayta galaycorgan. Tsayta ricaycur waquin runacuna cushicärergan. 15Waquin runacunanami nipäcorgan: “Manami Tayta Diospa munayninwantsu demoniucunata runacunapita gargun, sinöga demoniucunapa mandagnin Beelzebupa munayninwanmi.” 16Waquin runacunanami Jesusta caynog nipäcorgan: “Tayta Diosnintsipa munayninwan demoniuta gargushgayquita musyanäpäga más juc milagrutarag ruray.” 17Tsauraga lutanta yarpashgancunata musyar Jesús caynog nergan: “Juc nacioncho runacuna quiquinpura chiquinacorga ¿manatsurag wanutsinacur ushacanman? Tsaynogpis juc wayicho tagcuna quiquinpura chiquinacorga ¿manatsurag wacpa caypa aywacur ushacanman? 18Tsaynog captenga ¿imanirtag yarparcaycanqui Satanaspa munayninwan demoniucunata gargushgäta? Quiquinpura gargunacorga Satanás ushacanmanmi. 19“Waquin runacuna demoniucunata garguptin gamcunaga yarpaycanqui Tayta Diosnintsipa munayninwan gargushgantami. Noga garguptëga ¿imanirtag yarparcaycanqui Satanaspa munayninwan demoniucunata gargushgäta? Tsaynog yarparga lutantami yarparcaycanqui. 20Santu Espíritu yanapamaptin demoniucunata gargushgäta ricarmi musyapäcunqui Tayta Diospa munayninwan Satanasta vincishgäta.” 21Satanaspita más munayniyog cashganta tantyatsirmi Jesús yachatsergan caynog nir: “Calpayog runa garrotinwan wayinta täpaycaptenga manami imantapis suwa apangatsu. 22Tsaynog täpaycaptinpis paypita más calpayog runa shamurmi itsanga garrotinta guechurir wayinpita munashganta apaconga. 23“Mayganpis mana chasquicamag cäga conträmi caycan. Nogata mana cäsumag cäga Satanás munashgantami ruraycan.” 24Tsaynog nircushpan Jesús mastapis caynog nergan: “Runapita demonio yargurmi chunyagcunapa purin maychöpis tänanpag ashir. Mana tariycorga yarpan yargushgan runaman yapay cutiyta. 25Cutiycushpanmi tarin pitsapacushga y churapacushga wayitanog. 26Tsaynog caycagta tariycurmi paypita más fiyu ganchis demoniucunata pushacurcur tsay runaman cutin paycho tänanpag. Tsaymi naupata cashganpitaga tsay runa más fiyuna ricacun.” 27Jesús tsaynog parlaycaptinragmi runacunapa chaupinpita juc warmi caynog nimorgan: “Tayta Diospa wilacognin cashgayquipita ¡ima cushishgarag mamayqui caycan!” 28Tsaynog niptin Jesús nergan: “Mamä cushicushgannoglami Tayta Diosnintsipa wilacuyninta chasquicur cäsucogcunapis cushishga carcaycan.” 29Tsaypitami tsaytsica runacuna Jesús cashgan cagman juntacargan. Tsaymi Jesús caynog nergan: “Gamcunaga manami rasunpatsu Tayta Diosman yäracärinqui. Tsaymi pay cachamashganta criyinayquipag milagruta ruranätarag munarcaycanqui. Munashgayquinöga manami milagruta rurashagtsu. Tsaypa trucanga Tayta Dios juc milagrutaragmi ruranga profëta Jonasta pescädupa pachancho caycashganpita yargatsimur milagruta rurashgannog. 30Wilacognin Jonás cashganta unay Nínive marcacho tag runacuna tantyananpag Tayta Dios milagruta rurashgannogmi juc milagruta ruranga pay cachamashganta runacuna tantyapäcunanpag. 31“Musyashgayquinogpis Salomonpa yachatsicuyninta mayananpagmi Sabá nacionpita-patsa mandag warmi shamorgan Jerusalenman. Paymi juicio final junag sharcamongapag canan witsan runacunata: ‘Salomón yachatsishganta noga chasquicuycaptëga ¿imanirtag gamcuna Tayta Diospa tsurin yachatsishganta mana chasquicärergayquitsu?’ ninanpag. Salomonpita noga más yachag captëpis canan witsan runacunaga manami wiyacärintsu noga wilacushgäcunata. 32Tsaynogpis Jonás wilacushganta mayarmi Nínivicho tag runacuna jutsa rurashganta cacharergan. Jonaspita más munayniyog noga caycaptëpis wilacushgäta canan witsan runacuna manami chasquicärintsu. Tsaymi juicio final junag Nínivicho tag runacuna sharcamongapag canan witsan runacunata: ‘Nogacuna Jonás wilacushganta chasquicuycaptëga ¿imanirtag gamcuna Tayta Diospa tsurin wilacushganta mana chasquicärergayquitsu?’ ninanpag.” 33Tsaypitami Jesús caynog nergan: “Manami pipis atsquita ratatsintsu pacagninman churananpag, ni cajun rurinman pacananpäga. Tsaypa trucanga alayrinninmanmi churan wayiman yaycogcunata atsicyapänanpag. 34Lapanta atsicyapänanpag runacuna atsquita ratatsishgannoglami nogapis wilacuycä lapan runacuna tantyapäcunanpag. Pipis tantyacog cäga wilacushgäta tantyar chasquicärinmi. Mana tantyacog cagmi itsanga wilacushgäta mana tantyar mana chasquicärintsu. 35“Waquin runacuna wilacushgäta chasquicushganta niycarpis janan shongulami chasquicushga. Cuidädu tsay runacunanog capäcunquiman. 36Wilacushgäta rasunpa chasquicushga carga atsqui atsicyashgannogmi runacuna ricacunanpag wilacuynë nishgannog cawanquipag.” 37Jesús parlayta usharcuptinnami juc fariseo runa pushargan wayincho micapäcunanpag. Chayaycurmi mësaman Jesús jamacorgan. 38Micunanpag manami maquinta awicorgantsu fariseo runacunapa costumbrin cashgannöga. Tsaymi pushag fariseo runa yarpachacushpan Jesusta ricapargan. 39Tsauraga Jesús caynog nergan: “Gamcunaga pusillupa y plätupa janalanta maylar rurintaga mana maylagnogmi carcaycanqui. Tsaymi pusillupa y plätupa rurincho ganra cashgannog mana ali yarpashgayqui y ambiciöso cashgayquipis shonguyquicho caycan. 40¡Mana tantyacog fariseucuna! ¿Manacu musyanqui Tayta Diosnintsi cuerpuyquita camar shonguyquitapis camashganta? Tsaymi cuerpuyqui limpio cananpag yarpachacushgayquinog shonguyquipis limpio cananpag yarpachacunquiman. 41Gamcunaga wactsacunata imalachöpis yanapay. Tsaynog ruraptiquiragmi pusillupa rurin maylashga cashgannog shonguyquipis limpio cangapag. 42“¡Fariseucuna! ¡Juicio final junag pasaypami laquicunquipag! Gamcunaga templuman apanayquipag mentata, rüdata y waquin jachatapis chunca (10) wancuypita juc wancuyta imaypis raquircaycanqui: ‘Tayta Diospa palabrancho nishgannogla lapantami cumpliycä’ nishpayqui. Tsaynog rurarpis runa mayiquitaga manami ali ricaycanquitsu ni cuyapaycanquitsu. Chunca wancuypita juc wancuyta templuman apar Tayta Diosnintsipa palabranta cumplishgayquinogla runa mayiquitapis cuyanquiman. 43“¡Fariseucuna! ¡Juicio final junag pasaypami laquicunquipag! Gamcunaga imaypis munarcaycanqui sinagogacunacho alinnin bancumanrag jamacuytami. Tsaynogpis gamcuna munarcaycanqui cällicunacho waquin runacunapita más respëtuwan saludashga caylatami. 44“¡Gamcunaga juicio final junag pasaypami laquicunquipag! Melanaypag pamparaycag ayanogmi carcaycanqui. Tsay pamparashgan jananpa mana musyar pipis purishgannogmi mana musyantsu fiyu runa cashgayquita.” 45Tsayta mayar Moisés escribishganta yachatsegpis caynog nergan: “Tsaynog nishpayquega nogacunatapis mayaycätsimanquichag, tayta.” 46Niptin Jesús nergan: “¡Moisés escribishganta yachatsegcuna! ¡Tsaynoglami gamcunapis juicio final junag pasaypa laquicunquipag! Gamcunaga runacuna ima ruraytapis mana camäpacushganyagmi Moisés escribishgan leycunamanpis yapa yaparcur imatapis cumplinanpag nipäcunqui. Tsaynog yachatsishgayquita cumpliyta runacuna mana camäpacushganta ricaycarpis shacyätsinayquipa trucanga olgöpaycanqui. 47“¡Juicio final junag pasaypami laquicunquipag! Unay runacuna wanutsishgan profëtacuna pamparashgan janancho gamcunaga capillancunata rurarcaycanqui. 48Tsaynog sharcatsirpis manami cäsucärinquitsu profëtacuna nishgancunata. Tsaynog mana cäsucurmi runacunata musyaycätsinqui tsay profëtacunata wanutsegcunanogla gamcunapis carcaycashgayquita. 49“Tsaynog captinmi imanog cananpag cagtapis musyar Tayta Diosnintsi unay caynog nergan: ‘Paycunamanmi cachamushag wilacognëcunata y apostolnëcunatapis. Tsaynog captinpis paycunaga waquincunatami wanutsipäconga y waquin cagcunatanami marcan marcan gaticachangapag.’ 50Tsay nishgannoglami Abelta wanutsishganpita-patsa Tayta Diosnintsipa profëtancunata runacuna imaypis wanutsipäcorgan hasta Zacariasta templo puncucho wanutsinanyag. Tsay wanutseg runacunatanogmi canan witsan Israel runacunata Tayta Diosnintsi juzgangapag. 52“¡Moisés escribishgan leycunata yachatsegcuna! ¡Juicio final junag pasaypami laquicunquipag! Wayiman pipis mana yaycunanpag llävipa wawanta tsaricuycognogmi runacunata wichgaparcaycanqui Tayta Diosnintsi munashganta mana yachacärinanpag. Tsaynoglami quiquiquicunapis mana chasquicärinquitsu Tayta Diosnintsipa wilacuyninta.” 53Jesús tsaynog niptin Moisés escribishganta yachatsegcuna y fariseucuna rabiacarcärergan. Tsaypitana achäquita ashipar Jesusta imaycatapis nipäcorgan lutanta parlaptin tsaylawan acusananpag.
Copyright
Learn More


c: text/html

text:
1Llank'aq kamachikunaqa tukuy imapipas allintapuni patronninkuta respetachunku, Diospa sutinpas yachachikuyninchispas ama pisichasqa kananpaq. 2Wakin kamachikunaq patronninkuchus iñiq chayqa, chay kamachikunaqa ama iñiq kasqankuraykuchu pisichachunku. Paykunaqa munasqa iñiq wawqepaqmi llank'ashanku, chayraykun aswan allintapuni llank'ananku. Chaykunatan yachachinaykipas kamachinaykipas. 3Pipas q'ewisqa yachachikuyta yachachin, manataq Señorninchis Jesucristoq cheqaq siminkunatapas cheqaq yachachikuyninchistapas kasukunchu chayqa, 4pay kikinta hatunchakuqmi, manataqmi imatapas yachanchu. Chay hina runaqa wañunraqmi tapunakuymanta, churanakuymantapas. Chaykunamantataqmi paqarimun envidiakuykuna, ch'aqwaykuna, k'amikuykuna, millay watupakuykuna, 5waqllisqa yuyayniyoq runakunawan mana tukukuq thawtiykuna. Chay hina runakunaqa manapunin cheqaq-kaytaqa reqsinkuchu, aswanpas Dios yupaychaytapas qolqeta astawan tarinapaq kasqallantan yuyanku. [Chay hina runakunamanta t'aqakuy.] 6Pipas imachus kapuqninwan sonqopas-sonqo kan chayqa, paypaqqa hatun qhapaq kayta tariy hinan Dios yupaychayqa. 7Kay pachamanqa manan imatapas apamurqanchischu, manallataqmi imatapas apasunchischu. 8Chayrayku, mikhunanchispaqpas p'achakunanchispaqpas kashaqtinqa, chaykunawanmi sonqopas-sonqo kashananchis. 9Qhapaqyayta munaq runakunan ichaqa wateqayta mana atipaspa, toqllaman hina urmaykunku, hinaspan mana valeq waqllichiq munapayaypi rikukuspanku, chaykunawan chinkayman ñak'ariyman urmaykapunku. 10Qolqe sonqo-kaymi tukuy mana allinkunaq saphinqa, chaymi wakinkunapas chayta munapakuspanku iñiyta saqepurqanku, hinaspan imaymana llakikunapi rikukurqanku. 11Qan ichaqa, Dios sonqo runa, tukuy chaykunamanta t'aqakuy, hinaspa sayay chanin kawsaypi, Dios sonqo-kaypi, iñiypi, munakuypi, pacienciayoq-kaypi, llamp'u sonqoyoq-kaypi ima. 12Allinta maqanakushaq hina iñiypi kallpachakuy, wiñay kawsayman hap'ipakuy, chaymanmi Diosqa waqyarqasunki askha testigokunaq qayllanpi ancha sut'itapuni iñiyniykimanta rimariqtiyki. 13Chhaynaqa, tukuy imaymanata kawsachiq Diospa ñawpaqenpi, Poncio Pilatoq ñawpaqenpi allin sut'ita rimariq Jesucristoq ñawpaqenpi ima, kamachiyki 14mana pantaspa kamachisqayta allintapuni kasukuy Señorninchis Jesucristoq kutimunankama. 15Chaytan Diosqa tiemponpipuni rikhurichimunqa. Payqa yupaychanan, Kamachikuqmi, sapallan Diosmi, reykunaq Reynin, señorkunaqpas Señornin. 16Pay sapallanmi mana wañuqqa, mana chimpaykuy atina k'anchaypi tiyaqqa. Paytaqa manan pi runapas rikurqanchu, manataqmi rikuytapas atinmanchu. ¡Payllapuni tukuy-atiyniyoq kachun! ¡Payllapuni wiñay-wiñaypaq hatunchasqa yupaychasqa kachun! Amén. 17Kay pachapi qhapaqkunata kamachiy ama hatunchakuq kanankupaq, amataq qhapaq kaykunamanpas k'askakunankupaq, aswanpas kawsaq Diosman hap'ipakunankupaq. Qhapaq kaykunaqa tukurqokuqllan. Payllan kusikunanchispaq tukuy imaymanatapas askhatapuni qowanchis. 18Allinkaqta ruwanankupaq kamachiy, allinkunata ruwaspa t'ikarichunku, hinallataq mana mich'akuspa qoykukuq yanapaykukuq kachunku. 19Ahinapin hamuq tiempopaq allin taqesqa hina, allin takyachisqa hina, tukuy imaymanankupas kanqa, hinaspa cheqaq kawsayman hap'ipaykukuchunku. 20Timoteo, imatachus Dios yachachirqasunki chayta waqaychay. Ama uyariqpas tukuychu Dios contra thawtiykunataqa, “allin yachay” nispa sutichasqa yanqa churanakuykunatapas. 21Chay hina yachachikuykunata qatikuspankun wakinkunapas cheqaq iñiymanta t'aqakapunku. Diosninchis sumaqta saminchasunkichis.
Copyright
Learn More

robotstxt: allowed

filter: keep


text:
1Kaymi Aaronpa mirayninkuna t'aqa-t'aqa rakisqa. Aaronpa churinkunan karqan Nadab, Abiú, Eleazar, Itamarpiwan. 2Nadabwan Abiuwanqa taytankumanta aswan ñawpaqtaraqmi wañukapurqanku, manataq wawankupas karqanchu, chaymi Eleazarpiwan Itamarpiwan sacerdote-kayta chaskirqanku. 3Davidmi Eleazarpa mirayninmanta Sadocpiwan Itamarpa mirayninmanta Ahimelecpiwan t'aqa-t'aqaman sacerdotekunata rakirqan llank'anankuman hina. 4Itamarpa miraynin ayllu umallikunamantaqa Eleazarpa mirayninmantan aswan askha ayllu umallikuna karqan, chaymi rakirqanku Eleazarpa mirayninmanta chunka soqtayoq ayllu umallikunata, Itamarpa mirayninmantataq pusaq ayllu umallikunata. 5Eleazarpa mirayninpipas Itamarpa mirayninpipas karqanmi Diosta yupaychana wasipi serviq umallikuna, Diosta wak cheqaskunapi serviq umallikunapas, chayraykun mana mayqenmanpas sayakuspa sorteopi akllarqanku. 6Chaymi sorteopi akllarqanku Eleazarpa ayllunpaq iskayta, Itamarpa ayllunpaqtaq hukta, ahinatan ruwarqanku tukunankukama. Hinan Leví runakunamanta Natanaelpa churin qelqaq Semaiasqa sutinkunata reypa ñawpaqenpi umallikunaq ñawpaqenpiwan qelqarqan. Chay umallikunan karqan: Sacerdote Sadoc, Abiatarpa churin Ahimelec, sacerdote ayllunkunaq umallinkuna, Leví runakunaq umallinkunapiwan. Sorteopin akllarqanku Eleazarpa iskay ayllunta, Itamarpatataq huk ayllunta. 7Ñawpaqkaq suerten tuparqan Joiaribman, iskaykaqtaq Jedaiasman, 8kinsakaqtaq Harimman, tawakaqtaq Seorimman, 9phisqakaqtaq Malquiasman, soqtakaqtaq Mijaminman, 10qanchiskaqtaq Cosman, pusaqkaqtaq Abiasman, 11isqonkaqtaq Jesuaman, chunkakaqtaq Secaniasman, 12chunka hukniyoqkaqtaq Eliasibman, chunka iskayniyoqkaqtaq Jaquimman, 13chunka kinsayoqkaqtaq Hupaman, chunka tawayoqkaqtaq Jesebeabman, 14chunka phisqayoqkaqtaq Bilgaman, chunka soqtayoqkaqtaq Imerman, 15chunka qanchisniyoqkaqtaq Hezirman, chunka pusaqniyoqkaqtaq Afsesman, 16chunka isqonniyoqkaqtaq Petaiasman, iskay chunkakaqtaq Hezequielman, 17iskay chunka hukniyoqkaqtaq Jaquinman, iskay chunka iskayniyoqkaqtaq Gamulman, 18iskay chunka kinsayoqkaqtaq Delaiaman, iskay chunka tawayoqkaqtaq Maaziasman. 19Chay hina rakisqan karqan Señor Diospa wasinman llank'aq haykunankupaq, Aarón ñawpa taytankuq kamachisqanman hinataq ruwarqanku, chaytan Aaronqa Israelpa Diosnin Señor Diosmanta chaskisqa paykunata kamachinanpaq. 20Wakin Leví runakunaq umallinkunataq karqan: Amrampa mirayninmanta Subael, Subaelpa mirayninmanta Jehedías, 21Rehabiaspa mirayninmanta umalli Isías, 22Izharpa mirayninmanta Selomot, Selomotpa mirayninmanta Jahat. 23Hebronpa mirayninmanta tawa karqan: ñawpaqkaq Jerías, iskaykaqtaq Amarías, kinsakaqtaq Jahaziel, tawakaqtaq Jecamán. 24Uzielpa mirayninmantan karqan Micaía, Micaiaq mirayninmantan karqan Samir, 25Micaiaq wawqen Isiaspiwan. Isiaspa mirayninmantan karqan Zacarías. 26Merariq mirayninmantan karqan Mahli, Musi, Jaaziaspiwan. 27Jaaziaspa ayllunmantan karqan: Soham, Zacur, Ibripiwan. 28Mahaliq mirayninmantan karqan Eleazar, payqa manan churiyoqchu karqan. 29Cispa mirayninmantan karqan Jerameel. 30Musiq mirayninmantan karqan: Mahli, Edar, Jeremotpiwan. Chaykunan karqan Leví runakunaq ayllunman hina. 31Paykunaqa Aaronpa miraynin wawqenku hinan sortearqanku rey Davidpa ñawpaqenpi, Sadocpa, Ahimelecpa, sacerdote ayllu umallikunaq, Leví runakunaq umallinkunaqpas ñawpaqenkupi, kurakkaqpa aylluntapas sullk'akaqpa aylluntapas kaqtakama kuskachaspanku.
Copyright
Learn More


text:
1Noqa Pabloqa Silvanowan, Timoteowan ima, Tesalónica llajtapi kaj iglesiaman kay cartata qhelqamuni, pikunachus Dios Tatanchejpi, Señor Jesucristopi kashanku, chaykunaman. 2Sonqo tiyaykuy, Diospa qhasilla k'acha yanapaynin ima qankunawan kachun Dios Tatanchejmanta, Señorninchej Jesucristomantawan. 3Qankunamanta hermanos, Diosman graciasta qonaykupuni tiyan, maychus kananta jina, imaraykuchus creesqaykichejqa manchayta wiñashan, jinataj qankunapura munanakuypis astawan astawan wiñashallantaj. 4Chayrayku noqaykoqa Diospa iglesiasnimpi may kusiywan parlayku qankunamanta, imaraykuchus tukuy creeywan pacienciakorqankichej chejniywan qhatiykachasqa, ñak'arichisqa kashaspapis. 5Chay imasqa sut'ita rikuchishan Diospa juicion cheqan kasqanta, qankunataj chaynejta Diospa reinonman yaykunapaj jina qhawasqa kankichej. Chayrayku chay jinata ñak'arishankichej. 6Diosqa cheqa kajman jina maychus kajta ruwanqa, qankunata ñak'arichejkunata ñak'arichispa. 7Qankunatarí pikunachus ñak'arichisqa kajkunata Pay samarichisonqachej noqaykutawan khuskata, janaj pachamanta Señor Jesús atiyniyoj angelesninwan jamojtin. 8Payqa nina larwaywan rikhurimonqa, juchachaspataj castiganqa sonqonkupi Diosta qhesachajkunata, pikunachus Señorninchej Jesucristoj evangeliontapis mana kasojkunata. 9Chaykunaqa wiñaypaj ñak'arichisqa kanqanku, Señorpa ñawpaqenmanta wijch'usqas, jatun atiynimpa k'anchayninmantawan. 10Señorqa jamonqa ajllakusqasnin Payta jatunchanankupaj. Paypi tukuy creejkunaqa jatumpaj Payta qhawanqanku. Qankunapis chay creejkunawan khuska kallankichejtaj, imaraykuchus willasqaykuta creerqankichej. 11Chayrayku, mañapuykupuni Diosninchej yanapasunaykichejta Paypa wajyasqasnin jina kawsanaykichejpaj. Mañapullaykutaj tukuy k'acha kaj munasqaykichejta junt'ananta, creespa ruwasqaykichejtataj tukuychananta Paypa atiyninwan. 12Ajinamanta, Señorninchej Jesucristoj sutin qankunapi jatunchasqa kanqa, Paytaj qankunatapis jatumpaj qhawallasonqachejtaj Diosninchejpata, Señorninchej Jesucristojtawan qhasilla k'acha yanapayninrayku.
Copyright
Learn More


text:
1Señor Diosmi Moisesta nirqan: 2–Aarontawan churinkunatawan nimuy Israel runakunaq haywawasqan ch'uya ofrendankunata respetanankupaq, ch'uya sutiyta ama pisichanankupaq. Ñoqaqa Señor Diosmi kani. 3Paykunata nimuy, Señor Diosmi nin: Mirayniykichismanta mayqen qharipas qhelli kashaspa, Israel runakunaq ñoqapaq t'aqasqan ch'uya ofrendakunaman qayllaykunqa chayqa, qayllaymanta wikch'usqan kanqa. Ñoqaqa Señor Diosmi kani. 4Aaronpa miraynin mayqen qharipas lepra onqoyniyoq kanqa, q'eya hisp'aqpas kanqa chayqa, aman ch'uya ofrendakunata mikhunqachu pay ch'uya kanankama. Mayqen sacerdotepas ima wañusqatapas tupaykunqa, muhunpas phawanqa, 5ima mach'aqwaytapas tupaykuspa qhellichakunqa, ima qhellichaqwan qhellichasqa runatapas tupaykunqa chayqa, qhellin kanqa. 6Chay sacerdoteqa ch'isinkaman qhelli kanqa, manataqmi ch'uya ofrendakunataqa mikhunqachu cuerponta unuwan manaraq bañakushaspaqa. 7Inti haykuqtinñan ch'uya kapunqa, hinaspan chay ch'uya ofrendakunata mikhunqa, mikhunanku kasqanrayku. 8Manan wañusqatapas phiña animalpa llik'irqarisqantapas mikhunqachu, aman chaywan qhellichakunqachu. Ñoqaqa Señor Diosmi kani. 9Sacerdotekunaqa kamachikusqaytapuni hunt'achunku, ama chay hawa huchallikunankupaq, paqtan chay hinata wañunkuman chay kamachikusqayta pisichaspanku. Ñoqaqa Señor Diosmi kani, paykunata ch'uyanchaqmi kani. 10Mana sacerdote kaqqa aman ch'uya ofrendataqa mikhunqachu. Sacerdoteq qorpachasqanpas llank'apakuqninpas aman ch'uya ofrendataqa mikhunqachu. 11Ichaqa sacerdotechus qolqenwan huk kamachita rantinqa chayqa, kamachiqa chaytaqa mikhunmanmi, wasinpi naceq kamachipas chay mikhunataqa mikhunmanmi. 12Sacerdoteq ususin mana sacerdotewanchu casarakuspaqa, aman ch'uya ofrendakunata mikhunqachu. 13Sacerdoteq ususintaqchus viudapas wikch'usqapas kapunqa, manataq wawayoqchu kanqa, taytanpa wasinmantaq kutimpunqapas chayqa, sipas tiemponpi hinan taytanpa mikhunanta mikhunqa, ichaqa aman mayqen mana sacerdote kaqpas chaytaqa mikhunqachu. 14Pipas mana reparaspa ch'uya ofrendata mikhuqqa, chaymanmi phisqa partemanta hukninta yapaykunqa, hinaspan chayta ch'uya ofrendatawan sacerdoteman kutichipunqa. 15Aman sacerdotekunaqa pisichanqakuchu Israel runakunaq ch'uya ofrendankunataqa, chaykunaqa ñoqa Señor Diospaq t'aqasqakunan. 16Paykunaqa ch'uya ofrendakunataqa aman piwanpas mikhuchinqakuchu, chay mikhuqkunaqa huchallikunkumanmi, hinaspan ofrendata kutichipunkuman. Ñoqaqa Señor Diosmi kani, paykunata ch'uyanchaqmi kani, nispa. 17Señor Diosmi Moisesta nirqan: 18–Aaronman, churinkunaman, Israel llapa runakunamanwan nimuy, Señor Diosmi nin: Israel mayqen runapas, Israelpi tiyaq wak llaqtayoqpas prometekusqanta hunt'ananpaq tukuy sonqonmanta ofrendata qowaspa ñoqa Señor Diosman ruphachina ofrendata haywawanqa chayqa, mana imanasqa animalmi kanqa. 19Ñoqaq chaskisqay kananpaqqa mana imanasqa orqon kanqa, toropas, borregopas, cabrapas kachun. 20Aman ima animaltapas mana allintaqa haywawankichischu, chaykunataqa manan qankunamanta chaskisqaykichischu. 21Hinallataq pipas ñoqa Señor Diosman sumaq kawsay ofrendata haywawanqa prometekusqanta hunt'ananpaq, otaq tukuy sonqomanta qosqa ofrenda kananpaq, toropas ovejapas cabrapas kachun, chaskisqa kananpaqqa mana imanasqa qhalin kanqa. 22Ñawsatapas, chakin p'akisqatapas, iman qhorusqatapas, lleqthiyoqtapas, qarachiyoqtapas, tiktiyoqtapas aman ñoqaman haywawankichischu. Amallataqmi chaykunataqa ñoqaq altarniy patapi ruphachina sacrificiopaq churankichischu. 23Toroqpas anejoqpas kanman hukkaq chakin yaparisqa, hukkaq chakintaq huch'uylla chayqa, tukuy sonqomanta ofrendata hinan haywawaqchis, ichaqa manan prometekusqamanta haywasqaqa chaskisqachu kanqa. 24Aman ñoqa Señor Diosman haywawankichischu ima animaltapas runtun k'irisqatapas, t'astasqatapas, llik'isqatapas, kapasqatapas. Aman hallp'aykichispipas animalkunata chay hinata ruwankichischu. 25Amallataqmi wak llaqtayoqkunamantapas chay hina animalkunataqa chaskinkichischu Diosniykichispa mikhunanta hina haywanaykichispaq. Chaykunaqa mana allinmi, manan sumaqchu, chaymi qankunamanta mana chaskisunkichischu, nispa. 26Señor Diosmi Moisesta nirqan: 27–Torillopas borregopas cabrapas nacespaqa qanchis p'unchaytan mamanta ñuñunqa, pusaqkaq p'unchaymanta qhepamanmi ichaqa, ñoqa Señor Diospaq nak'asqa mikhuna ofrendapaq chaskisqa kanqa. 28Wakatapas ovejatapas cabratapas aman kaq p'unchayllapichu mamantin uñantinta nak'ankichis. 29Ñoqa Señor Diosman agradecey ofrendata haywawaspaykichisqa, chaskinaypaq hinapunin haywawankichis. 30Chay kikin p'unchaypin mikhunkichis, aman qhepantin p'unchaypaqqa imatapas saqenkichischu. Ñoqaqa Señor Diosmi kani. 31Kamachikuyniykunata waqaychaspaykichismi hunt'ankichis. Ñoqaqa Señor Diosmi kani. 32Aman ch'uya sutiyta pisichankichischu. Israel runakunaqa ch'uya kasqaytan reqsiwananku. Ñoqa Señor Diosmi ch'uyanchaqniykichis kani. 33Diosniykichis kanaypaqmi Egipto suyumanta horqomurqaykichis. Ñoqaqa Señor Diosmi kani, nispa.
Copyright
Learn More


text:
1Leyqa sumaj jamoj imaspa llanthullan, manataj janaj pachapi cheqa kaj imaschu. Chayrayku leyqa mana atinchu yupaychaj jamojkunata cheqan runasta ruwayta, sapa wata uywa wañuchisqa jaywanasta jaywajtinkupis. 2Ajina chayqa, sichus jaywajkuna uj kutillapi llimphuchasqa kankuman karqa chayqa, manaña chay uywa wañuchisqasta jaywankumanchu karqa, sonqonkoj yuyaynimpi manaña juchachasqa kasqankurayku. 3Kunanrí, kay uywa wañuchisqasta jaywaspaqa, sapa wata juchamanta yuyarikunkupuni, 4imaraykuchus torospa, chivospa yawarninkoqa manapuni atinchu runaspa juchanta pampachayta. 5Chayrayku Cristoqa kay pachaman jamuspa, Dios Tataman nerqa: Mana uywa wañuchisqata, nitaj jaywanasta munarqankichu. Manachayrí Noqapaj aycha cuerpota wakichipuwarqanki. 6Uywa wañuchisqa q'olachinasta, jucharayku jaywanastapis mana munarqankichu. 7Chantá nerqani: Kaypi kashani, imaynachus Noqamanta qhelqasqa kashan libropi: Diosníy, munayniykita ruwaj jamuni, nispa. 8Ñawpajta Pay nin: Mana munarqankichu jaywanasta, ofrendasta, uywa wañuchisqa q'olachinasta, jucharayku jaywanasta ima, nispa. Chaykunaqa leyman jina jaywasqa kananku karqa. 9Chantá nillarqataj: Kaypi kashani, Diosníy, munayniykita ruwanaypaj, nispa. Ajinamanta ñawpaj kajta tukuchin qhepan kajta cuentanmanta churanampaj. 10Chay munayninman jina noqanchejqa juchamanta llimphuta llimphuchasqa kanchej, Jesucristoj cuerpon wiñaypaj uj kutillata jaywasqa kasqanrayku. 11Ajinamanta tukuy sacerdotesqa sayasqamanta sapa p'unchay jaywanku imatachus ruwanankuta. Sapa kutitaj chay jina uywa wañuchisqallatapuni jaywanku, manataj chaykunaqa jayk'ajpis atinkuchu runasta juchasmanta llimphuta llimphuchayta. 12Cristorí, uj kutillata wiñaypaj kawsayninta jucharayku jaywaytawan, Diospa pañanman tiyaykukorqa. 13Chaymantapacha suyashan enemigosnin chakisnin uraman churasqa kanankukama, 14imaraykuchus Payqa uj kuti jaywasqallawan Diospaj t'aqasqa kajkunata cheqan runasta ruwan. 15Chayllamantataj Espíritu Santopis testigo jina willawanchej. Ñawpajpi Pay nin: 16Kay p'unchaykunaj qhepanta paykunawan kay tratota ruwasaj: Sonqosninkuman kamachisqasniyta churasaj, yuyayninkupitaj qhelqasaj, nispa nin Señorqa. 17Nillantaj: Juchasninkumanta, sajra ruwasqasninkumantapis manaña ujtawan yuyarikusajchu, nispa. 18Maypachachus juchas pampachasqa kanku chaypacha, manaña uywa wañuchisqa jaywana kanchu juchasraykoqa. 19Chayrayku, hermanos, Jesuspa yawarninrayku Aswan Santo nisqa Cheqaman tukuy sonqo yaykuyta atinchej, mana manchachikuspa, 20imaraykuchus Payqa noqanchejpaj mosoj kawsay ñanta kicharerqa velonejta, chaytaj niyta munan, aycha cuerponnejta. 21Diospa wasimpi Kuraj Sacerdote tiyapuwasqanchejrayku, 22Dios Tataman qayllaykunachej ch'uwa sonqowan, tukuy sonqo creespa. Sonqosninchejqa juchachana yuyaymanta llimphuchasqa kachun, cuerponchejtaj llimphu yakuwan mayllasqa. 23Imapichus suyakushanchej, chaymanta sinch'ita ch'ipakunachej mana iskayrayaspa, imaraykuchus Diosqa qosaj nisqanta junt'anqapuni. 24Purajmanta kallpachanakuspa yanaparinakunachej, munanakuypi kawsananchejpaj, allin ruwaykunata ruwananchejpajtaj. 25Chaypajqa Diosta yupaychana tantakuytaqa ama saqeychejchu, imaynatachus wakin saqenku, ajinata. Astawanqa kallpachanakuspa ujkuna ujkunata sonqosninchejta oqharinakuna, astawampis Señorpa jamunan p'unchay qayllapiña kasqanta reparaspa. 26Sichus cheqa kajta yachaspaña, juchalliyllatapuni munasunman chayqa, manaña juchasrayku waj jaywanaqa kanchu. 27Manachayqa mancharina juicio suyayllaña kashan, nina larwaywan, mayqenchus Diospa enemigosninta tukuchenqa, chay. 28Pillapis Moisespa leyninta qhesachajqa, iskay, chayrí kinsa rikojkunaj willasqankuwan cheqamanta wañuchisqa kanan karqa, mana pejpa khuyasqan. 29Ajina kajtenqa, Cristota qhesachaj runaqa astawanraj juchachanapaj jina kanqa. Payqa tratomanta yawarta ch'ichipaj qhawan, mayqenchus payta llimphucharqa, chayta, jinataj Diospa qhasilla k'acha yanapayninta qoj Espiritumantapis alqochakun. 30Rejsinchej kayta nej Diostaqa: Vengakunaqa Noqaypata; Noqamin pagachikusaj, nispa. Ujtawan nillarqataj: Señorqa ayllunta juzganqa, nispa. 31Kawsaj Diospa makisninman urmayqa manchariywan kharkatitinapaj. 32Chayrayku yuyarikuychej ñawpa p'unchaykunamanta, maypachachus k'anchasqaña kaspa, ñak'ariypi kallpakuspa sinch'ita sayarqankichej, chaymanta. 33Qankunaqa ñaraj tukuypa rikunanta runaj asikunan karqankichej, qhatiykachasqa ima. Ñaraj ñak'arichisqa kajkunawan khuska sayarqankichej. 34Presosta khuyarqankichej. Wajkuna kapuyniykichejta qhechojtinkupis, kusikorqankichej, imaraykuchus yacharqankichej, janaj pachapi aswan sumaj mana tukukuyniyoj kapuyniykichej kasqanta. 35Chayrayku ari tukuy sonqo Diospi atienekuychej, imaraykuchus Diosqa chaymanta may sumaj t'inkata qosonqachej. 36Diospa munayninta ruwaspa, pacienciawan sinch'ita sayallaychejpuni, Diospa qosaj nisqasninta jap'inaykichejpaj. 37Diosmanta Qhelqasqapi nin: Uj tumpitamantawan jamojqa jamonqaña, manataj unayñachu kashan jamunampaj. 38Cheqan runatajrí, creesqanrayku kawsanqa. Sichus qhepaman kutirikapun chayqa, paywan mana kusisqachu kasaj, nispa. 39Noqanchejqa mana chay chinkayman kutirikojkunamantachu kanchej; astawanqa creellanchejpuni salvasqa kananchejpaj.
Copyright
Learn More


text:
1Jesucristoq kamachin, Jacoboq wawqen ñoqa Judasmi kay cartata qelqamuykichis Diospa waqyasqankunaman. Qankunatan Dios Yaya munakusunkichis, Jesucristotaq waqaychashasunkichis. 2Diosmi anchatapuni khuyapayasunkichis, thak-kaytapas qosunkichis, munakusunkichispas. 3Munakusqay wawqe-panaykuna, maytapunin munarqani llapanchispa qespikuyninchismanta qankunaman qelqamuyta, ichaqa kunanmi kikiymanta obligasqa rikukuni kaykunata qelqamunaypaq: Qankunatan kallpachaykichis iñiypi qaqatapuni sayanaykichispaq, chay iñiytan ch'ulla kutillata Diosqa ch'uya llaqtanman qorqan. 4Diosta mana manchakuq wakin runakunan, mana reparachikuq hinalla haykumurqasunkichis. Paykunaqa millay runakunan kanku, chayraykun ñawpaqmantaña huchachanapaq nisqaña karqanku, Diosninchispa khuyapayakuynintapas q'ewispa qhelli kawsayman tukuchinku, sapallan munaychakuq Señor Jesucristotapas negankun. 5Yachashankichisña chaypas, munanin huk kutitawan qankunata kayta yuyarichiyta: Señorqa Israel llaqtantan Egipto suyumanta horqomurqan, ichaqa chay qhepatan mana iñiqkunata wañurachirqan. 6Hinallataq qallariypi munayniyoq kasqankuwan mana contentakuq angelkunatapas wiñaypaq watasqata laqhayaq ukhupi hatun taripay p'unchaypaq Diosqa waqaychashan, hanaq pacha tiyanankuta saqepusqankurayku. 7Kaqllataqmi Sodoma llaqtapas, Gomorra llaqtapas, muyuriqpi llaqtakunantin, chay angelkuna hinallataq qhelli huchapi purirqanku, aychaq sinchi millay munasqankunata ruwaspanku, chay hawa wiñay ninaq muchuchiyninta ñak'arirqanku. Chaykunaqa llapa wanananchispaq ejemplo churasqan kashan. 8Chay hinallataqmi chay mosqokuq runakunapas cuerponkuta qhellichanku, atiyniyoq Señorta pisichanku, hanaq pachapi atiyniyoqkunatapas k'aminku. 9Kikin Arcangel Miguelpas saqrawan churanakushaspa, Moisespa ayanta qechunakushaspanqa, manan saqrata k'amispa huchacharqanchu, aswanmi nirqan: Señormi anyasunki, nispalla. 10Chay runakunan ichaqa mana yachashaspa imatapas k'aminku. Paykuna kikinkumanta munasqankupitaq mana yuyayniyoq uywakuna hina, waqllinku, wañuyman rinankupaq. 11¡Ay, imaynaraqmi paykunaqa kanqa! Cainpa ruwasqanta hinan ruwashanku. Qolqeraykun Balaam hina pantaykunku. Coré hina awqa sayarisqankuraykun wañuchisqa kanku. 12Iñiqkunapaq wakichisqa mikhuyniykichiskunapipas sinchi p'enqaymi paykunaqa kanku, chaypin qankunawan kuska kusisqa mikhunkupas ukyankupas mana p'enqarikuspa, chaykunaqa paykuna kikillankutan michikunku. Paykunaqa kanku wayraq apaykachasqan mana parayoq phuyu hinan, cosecha tiempopi mana ruruyoq saphinmanta t'irasqa mullpha sach'a hinan. 13Paykunaqa lamar-qochaq sinchi phoqchiqesqan hinan kanku, p'enqay ruwasqankuqa qochaq wikch'usqan qhelli phosoqo hinan rikhurin. Paykunaqa mana takyaykuspa phawaykachaq ch'askakuna hinan kanku. Chaymi paykunaqa huchachasqa kashanku, laqhayaq ch'ampi tutayaqpi wiñaypaq kanankupaq. 14Paykunamantan Adanpa qanchiskaq miraynin Enocpas profetizarqan: “Señortan rikurqani waranqa-waranqa ch'uya angelkunawan hamushaqta, 15lliwta taripananpaq, hinaspa llapa millay runakunata lliw mana chanin ruwasqankumanta, Diosta mana manchakuspa huchasapakunaq paypa contranpi llapa k'arak simikunata rimasqankumantawan huchachananpaq”, nispa. 16Chay runakunaqa millay munasqallankuta ruwayta munaspankun chhuchupakunku, qhepallapin rimanku, hinallataq hatunchakuspanku runakunapaq allinta rimaq tukunku imatapas chaskinankuraykulla. 17Qankuna ichaqa, munakusqay wawqe-panaykuna, yuyariychis Señorninchis Jesucristoq apostolninkunaq ñawpaqmantaña willasqanku simikunata. 18Paykunan nirqasunkichis: “P'uchukay qaylla tiempokunapiqa kanqan asipayakuqkuna, millay munayninkuman hina puriqkuna”, nispa. 19Paykunaqa t'aqanachiqkunan kanku, kay pacha kaqpi yuyayniyoqmi kanku, manataqmi Diospa Espiritunqa paykunapi kanchu. 20Qankuna ichaqa, munakusqay wawqe-panaykuna, ancha ch'uya iñiyniykichispi wiñachinakuychis, Santo Espirituq yanapayninwan Diosmanta mañakuychis. 21Diospa munakuyninpi allinta takyaychis, Señorninchis Jesucristoq khuyapayakuyninpi, wiñay kawsay qonasuykichista suyakuychis. 22Wakin iskayrayaqkunata iñiyninkupi yanapaykuychis. 23Wakinta qespichiychis, ninamanta qechurqoq hina, wakintataq cuidakuspa khuyapayaychis, ichaqa mana chanin kawsayninkupi qhellichasqa p'achatapas cheqnikuychis. 24Chay hinaqa, mana urmaqta waqaychaqniykichis atiyniyoq Diosman, ancha kusikuywan qhapaq qayllanman mana huchachanata asuykachiqniykichis, 25sapallan qespichiqninchis Diosman, qhapaqchaypas, hatunchaypas, hatun kamachikuypas, qhapaq-atiypas, qaynapas, kunanpas, wiñay-wiñaypaqpas Señorninchis Jesucristoq sutinpi kachun. Amén.
Copyright
Learn More


text:
1¡Ay, imaynaraqmi kanki runa wañuchiq llaqta! ¡Llullakuylla-llullakuqmi kanki! ¡Qechuylla-qechuqmi kanki! ¡Suwakushallankipunin! 2¡Uyariychis! Hasut'in ch'ataqeshan, ruedakunan raqhaqeshan, caballokunan q'aqraqeshan, carretakunan phawaspa maywikushan. 3¡Caballerian phawashan! ¡Espadakunan k'anchashan! ¡Lanzakunan lliphipishan! ¡Askhallañan k'irisqakunaqa! ¡Askhallañan ayakunaqa! ¡Mana yupay atinan wañuchisqakunaqa! ¡Puriqkunan ayakunapi misk'akunku! 4Niniveqa sonqo suwaq munaymanmi tukurqan, rabona warmi hinataq millayllaña karqan, kusallaña layqa warmi hinan karqan, qhelli huchapi purisqankunawanmi suyukunaq sonqonta suwarqan, llaqtakunatapas layqakusqankunawanmi kamachi-kayman aparqan, chaymi kunanqa muchuchisqapuni kapushan. 5Tukuy-atiyniyoq Señor Diosmi nin: Ñoqaqa awqaykin kani, uyaykikaman polleraykita q'allpasqayki, hinaspan q'ala ukhuykita hatun suyukunaman rikuchisaq, p'enqayniykitapas llaqtakunamanmi qhawachisaq. 6Qanmanmi qhellikunata wikch'uykusqayki, qhawanapaqmi p'enqayman churasqayki. 7Llapa rikuqniykikunan qanmanta ayqekuspa ninqaku: ¡Nínive llaqtan thunisqa kapusqa! ¿Pin payta llakipayanqa? ¿Pin payta sonqochaykunqa? nispa. 8¿Qanqa Tebas llaqtamanta aswan allinchu kanki? Chay llaqtan Nilo mayu patapi kasharqan, unuwan muyuykusqan kasharqan, hark'aqninqa Nilo mayun karqan, unupas perqa hinan karqan. 9Etiopía suyuq, Egipto suyuq mana tukukuq kallpachayninwanmi ancha atiyniyoqña karqan, Fut runakunan, Libia runakunan payta yanaparqan. 10Chaypas payqa preso apasqan karqan, wak suyumanmi apasqa karqan. Huch'uy wawankupas llapa calle esquinakunamanmi ch'aqesqa karqan, allichachaq runankunapaqmi sortearqanku, kamachikuq runakunatan thunkurqanku. 11Qanpas Nínive llaqta t'ili machasqa hinan kanki, awqamantan pakakunki, awqamanta qespikunaykipaqmi pakakunaykita maskhanki. 12Llapa pukaraykikunan poqosqa higosniyoq sach'a hina, chaykunata chhaphchinku chayqa, mikhuqninpa siminmanmi urmaykun. 13Soldadoykikunaqa warmi t'aqa hinan, suyuykiq punkunkunaqa llapallanmi awqaykikunapaq kicharayashan, punkuykiq p'utinkunataqa ninan ruphaykushan. 14Awqataq muyuykusunki chayqa, unuta huñukuy, pukaraykikunata allinta perqapay, t'uruchay, allinta saruy, ladrillota sik'iy. 15Ichaqa chaypin nina ruphaykusunki, soldadokunan wañuchisunki, langosta kuru hinan tukusunki. Langosta hinaña askhayanki chaypas, t'isku-t'isku hinaña miranki chaypas. 16Negociaqniykikunatan hanaq pacha ch'askakunamantapas astawanraq askhayachirqanki, paykunaqa langosta hinan mikhuyta tukuspa ripunku. 17Qollana runaykikunaqa langostakuna hinan, oficialniykikunapas wakwamuq langostakuna hinan, chiri p'unchaypin kancha patapi tiyarayashanku, inti lloqsimuqtintaq phalaripunku, manataq maymanchus risqanku yachakunchu. 18Yaw, Asiria suyu rey, ¡kamachikuq runaykikunan wañupunku! ¡Allichachaq runaykikunan chinkaripunku! Llaqtayki runakunaqa orqokunamanmi ch'eqeykunku, manataqmi pipas huñuykamuq kanchu. 19Manan k'irisqa kasqaykipaq hampi kanchu, mana hampiy atinan nanayniykiqa. Llapa runan millay sarunchasqaykitaqa muchurqanku, chaymi thunisqa kasqaykimanta uyarispa llapallanku kusisqa t'aqllakunku.
Copyright
Learn More


text:
Margaret Thatcher
Margaret Hilda Roberts, Margaret Thatcher, sutiyup warmiqa, (* 13 ñiqin kantaray killapi 1925 watapi paqarisqa Grantham llaqtapi - † 8 ñiqin ayriway killapi 2013 watapi), Hukllachasqa Qhapaq Suyu mama llaqtap uma kamayuqninmi kachkan.
1979 watamanta 1990 watakama Hukllachasqa Qhapaq Suyu Uma kamayuq
Tayta: Alfred Roberts, Mama: Beatrice Stephenson.
Yachay wasikuna: Kesteven wan Somerville.
Alma mater: Oxford Yachay suntur.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
{{commons:Margaret Thatcher}}


text:
1 Corintios 3Mushuj Testamento Diospaj Shimi (MTDS)
Dios imalla ruracunpi maquita cujcunami canchij
3 Huauqui, panicuna, cancunataca Diospaj Espirituta charij, sinchi crijcunaman shinaca, mana huillai tucurcanichu. Ashtahuanpish aicha munaita atichicuj, llulluraj crijcunamanmi huillarcani. 2 Sinchi yachaicunata manaraj yachaipaj cajpimi, llullu huahuacunaman lechellata ubyachij shina, jahualla yachanallata yachachircani. 3 Cancunaca, aicha munaita atichishpamari quichunacucunguichij, c'aminacucunguichij, chaupirinacucunguichij. ¡Illu, chaicunata ruranaca, aicha munaimi! Aichayuj shujtaj runacuna shinallatajmi puricunguichij. 4 Chaimantami maijancunaca: «Ñucaca, Pablopajmi cani,» cutin shujcunaca: «Ñucaca, Apolospajmi cani» ninacushpa puringuichij. Chashna ninacushpaca, ¿manachu aicha munaita ruracunguichij imatagari?
5 Ñucanchij huillajpi cancuna Jesusta crishca cajpipish, Pablopish, Apolospish ima mana canchijchu. Ñucanchijca, Apunchij Jesús mingashca ruranacunapi Diosta servijcunallami canchij. 6 Ñucaca, muyutami tarpurcani, Apolosca, yacutami churarca. Ashtahuanpish Taita Diosmari muyutaca, huiñachin. 7 Shina cajpica tarpujpish, yacuta churajpish ima mana canchijchu. Taita Dios muyuta huiñachicushcamantaca paipajmi canguichij. 8 Tarpujpish, yacuta churajpish maijan mana yallichu. Shina cashpapish Diospaj maquimantaca ishquitajmi, paicuna imalla rurashcamantaca, rurashca shinallataj chasquingacuna. 9 Ñucanchijca, Taita Dios ruracushcapi maquita cujcunallami canchij. Cancunaca, Taita Dios tarpushca chagra, Dios shayachicuj huasimi canguichij.
10 Mana c'uyaipaj cajpipish Taita Dios c'uyashpalla ñucaman yachachishca shinallatajmi, huasichinata alli yachaj arquitecto shina shayachi callarircani. Ñuca callarishcapica, shujtajmi huasichishpa caticun. Chai huasichishpa catijcunaca, tucuicunallataj quiquin ima ruracushcata, alli yuyaihuan rurashpa catichun. 11 Huasita shayachinapaj churashca callarinaca, Jesucristollami. Shujtaj callarinataca, pi mana churai tucunchu. 12 Cai callarishca jahuapica, maijanpish curihuan, cullquihuan, sumaj rumicunahuan, caspihuan, ujshahuan, p'angacunahuan huasichingachari. 13 Huasichijcuna imallahuan huasichishcataca, shamuj punllapimi Diosca ninahuan rupachishpa ricunga. Tucuicuna imallata rurashcacunataca, ninami alli cashcata, mana alli cashcatapish ricuchinga. 14 Cai callarishca jahuapi, maijanpaj rurashcapish, mana ima tucujpica, paica allitami chasquinga. 15 Maijanpaj rurashca rupajpica, paica imata mana japingachu. Ashtahuanpish paillami, rupacuj ninamanta llujshij shina quishpiringa.
16 Cancunaca, Diospaj huasi cashcataca, ¿manachu yachanguichij? Diospaj Espiritumari cancunapi causacun. 17 Diospaj huasita urmachijtaca, paitapish Taita Diosca chingachingami. Cancunami, Taita Dios Paipajlla ch'icanchishca, Paipaj huasi canguichij.
18 Pipish ama cancunallataj umarichijchu. Cancunapura maijanpish cai pachapi alli yachajmi cani yuyashpaca, yachajtaj cangapajca imata mana yachaj shina tucuichij. 19 Cai pachapi yachaj cashcaca, Taita Diospaj ñaupajpica imata mana yachashca shinallatajmi. Chaitami Dios Quillcachishcapica: «Diosca jatun yachajcunataca, paicuna quiquin yachashcallapitajmi urmachin» nicun. 20 Cashnapishmi nin: «Yachajcuna manapish cana yangacunallata yuyacujtaca, Mandaj Diosca yachanmi» ninmi. 21 Chashna cajpica, yachaj runacunallamantaca, ama jatun tucuichijchu. Tucui caicunamari cancunapaj: 22 Pablo, Apolos, Cefas, cai pacha, causai, huañui, cunan punllacuna, shamuj punllacunapish, tucuillataj cancunapajmi. 23 Cancunaca Cristopajmari canguichij, Cristoca Taita Diospajmari.


text:
Chawpi Urqu
Chawpi Urqu icha Wisk'achani [1] [2] (kastilla qillqaypi: Chaupi Orco / Viscachani) nisqaqa Apulupampa wallapi huk rit'i urqum, Buliwya mama llaqtapi, Chuqiyapu suyupi, Franz Tamayo pruwinsyapi, Piruwpipas, Punu suyupi, Putina pruwinsyapi, Sina distritupi, Kawalluni rit'i urquñiq. Pikchunqa mama quchamanta 6.044 mitrum aswan hanaq. Chuqiyapu llaqta nisqamantaqa 240 km karum.
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- ↑ John Biggar, Los Andes - Una Guía para Escaladores, p. 129: La montaña se denomina Viscachani en los mapas PIGM y BIGM.
- ↑ Saywitu: Putina pruwinsya, Punu
Hawa t'inkikuna[llamk'apuy | pukyuta llamk'apuy]
- Saywitu: Sina llaqta, Ananiya, Chawpi Urqu, Hatun Palumani, Palumani Tranka


text:
1Chaypïtam yaćhapacünincuna Jesusman aśhuycul tapupäcula: “Diospa gubirnunćhu ¿mayanćha mas puydïnin caycun'a?” nil. 2Niptinmi Jesus juc walaśhchacta ćhawpinman śhaycacaycachil: 3“Rasunpa, mana wanacul nï cay walaśhchämannuy mana muyupäcul'a, Diospa gubirnunman nï yaycapäcunquimanchu. 4Chayurá cay walaśhchänüpis mana nunatucücällam gubirnunćhu puydïninpa ćhulaycuśha can'a. 5Jinaman mayanpis caynu walaśhchäta ćhasquiycücá, ya'apa caśhan-laycum quiquïtatac ćhasquiyäman. 6“Yan'al-lätac cay uchuchäcunanülla cä chalapacamänïta mayanpis juchaman palpuyächinman. Mas allinćha canman cuncanman wanca lumicta watacuycul lamarcäman ji'acalpuptinpis. 7¡Imañam cay pachaca juchallamanña pictapis aysaycuyänanpä! Caycuná jinamá timpuycun'a. Ñatac nuna-masinta mana allincäman aysaycücäpá ¡ay imalä bïdan can'a! 8“Chayurá ćhaquiquipis maquiquipis juchaman jitaycuy munaśhuptiqui'a, cutulcul wicapäläliy. Mas allinmi canman cutu maqui cutu ćhaqui cawsaycäman yaycuy, mana camacaycü nina waläcäman jinantin cuirpuyquita wicapachicuśhayquipïtá. 9Masqui ñawiquilä juchaman jitaycuy munaśhuptiquipis, jululcul wicapäläliy. Mas allinmi canman cawsaycäman churchu yaycuypis, pulan ñawiyu nina lupäcäman jitaycuśhunayquipïtá. 10“Chayurá caynu uchuchäcunäta ama mana cäpa licapäcuychu. Paycunap anjil täpänincuna cayan janay pacha Taytäpa ñawpäninćhümi. ˻ 11Ñatac ya'a Rasun Nunap Chulinca śhamulá, chincaśhacunäta ashilcul Taytäman caśhan cutichinäpämi.˼ 12“Má, nipämay: Juc nuna paćhac uwishninpi jucninta jitapacülul ¿imanantan? ¿Manachun isun ćhunca isunniyu uwishnincunacta lancaycachil chincäcäta ashï intiru ulucta pasacun? 13Talimul'a rasunpa chay mana chincaśhancäpïtapis mas mastalämi talimuśhancäpi cushicun. 14Chaynümi janay pachäćhu Taytayquipis mana munanchu nï jucllay uchuchäcunalla chincaycunantapis. 15“Chaymi chalapacü-masiqui mana allinta lulaśhuptiqui'a, payman lilcul-ari quiquiqui-pulallaćhu tantiaycachimuy. Chayćhu uyalicul tantiacuptin'a, paywan allintam lulälunqui. 16Mana uyalïtucuśhuptiquim ichá, ninacuśhayquita licaycäliwshishunayquipä juc-ishcay chalapacü-masiquiwan cutiycuy. 17Paycunactapis mana quirïtucuptin'a llapa chalapacü-masiquimanña ćhulaycunqui. Lluy paycunactaläpis mana cäsütucuptinñam ichá mana chalapacü ipanchä jalutacücätanüñari licaycäliy. 18Rasunpa cay pachäćhu awnishayquitapis mana awnishayquitapis janay pachäćhu quiquin Tayta Diosmi awnilpun'a. 19Yapa niycälic: caycunapïta ishcayniqui awninacalcälil mañacuśhayquita Tayta Diospis tacyalpachin'am. 20Masqui ishcay-quimsalla ya'ap śhutïćhu juntunaculcaptiqui'a, ćhawpiquićhümi caycuśhä” nin. 21Niptinmi Pedro Jesusman aśhuycul tapula: “Taytay, chalapacü-masí mana allinta lulaycamaptin, ¿ayca cutim pampachäman? ¿Anćhish cuticamalächun?” nil. 22Niptinmi: “Manam. Anćhish ćhunca anćhishniyu cuticamapis maycamapis pampachaycunquim. 23“Caynümari Tayta Dios gubirnunćhu caycälinanpä pampachaycun. Má, uyalimay. Caynümi cayan: Juc alli cäniyu mandacüshi yanapänincuna mänutacuśhanta mañala. 24Chayshi imanaculpis mana pägayta atipanan sumä shipuchicüśha mänuyücäta ćhächimun. 25Chay pägananpä mana illaynin captinshi, mandacüca: ‘Chayurá quiquintañari, walmintinta, chulintinta, lluy cänintinta ima lanticüluy’ nin. 26Niptinshi mänuyüca puntanman un'ulacuycul: ‘¡Taytay, ama chaynu callaychu! ¡Alcaycallämay-ari! ¡Imanuypapis lluytaćh pägalläśhayqui!’ nicuyan. 27Niptinshi mandacüca llaquipaycul: ‘Jinaña lluy cachun. Jawcallaña licuy’ nil pampachaycula. 28Chaypi yalulcul-pachash paytapis yanapä-masin ashllaylla mänucuśhancäwan tincülun. Paytash cuncapi chalaculcul: ‘¡Apuray, canallan illaynïta cutiycachimay!’ nil aysacuyan. 29Jinacuyaptinshi puntanman un'ulacuycul: ‘¡Ama chaynu caychu! ¡Alcaycallämay-ari! ¡Imanuypapis lluytaćh cutiycachilläśhayqui!’ nin. 30Niptinpis pay'a mana uyalïtucuyculshi päganancama carsilcäman apaycächin. 31Cay pasaśhanta licä yanapä-masincunash allicta rabyälälil mandacücäman pasaculcäla willaycälimü. 32Chayshi mandacüca ayalcachimul nila: ‘¡Sumä pasaypi uywaytan caculläñanqui! Am ruygacamaptiquiñatacmi mänuyquita pampachayculac. 33Chaychun ampis yanapä-masiquita mana pampachaycunquimanchu cala’ nil. 34Chayćhu alli-allicta piñacüśha cayalshi mućhuchïcunäpa maquinman jitaycula lluy mänunta cutiycachinancama. 35Chaynümi janay pachäćhu cä Taytá amcunawanpis lulan'a chalapacü-masiquicunacta llapan śhun'uyquiwan mana pampachapäcuptiqui'a” nila.
Copyright
Learn More


text:
1Tayta Diospa munayninwan Jesusninchicpa jucnin puydï caćhan ya'a Pablom isquirbiyämú, Taytallanchicpäña japächaycuśhan Jesusman chalapacü-masí Efesoćhu cäcunäpä. 2Quiquin Tayta Diosninchicwan Duyñunchic Jesuspa llaquipayninpïta jawca cawsay amcunaćhu caycuchun. 3¡Jesusninchicpa Taytan Dios sumä alawaycuśha cachun! Paymi Jesusninchicćhu lluy imaymanactalä janay pachäpä allinninchicpä uycamanchic. 4Payćhümi cay pacha manaläpis captin aclamälanchic mana juchayu chuyallactaña licaycamänanchicpä. 5Paypa śhun'unpi yaluycamuśhanpam sumä cuyacuyninwan Jesusninchicćhu unanchaycamälanchic chulinpäña licaśha cananchicpä. 6Chaymi maynu sumä llaquipayniyu caśhanta cuyay śhuñayninwan camalaycachimäśhanchicpi alawanchic. 7Yawarninpa ćhaninwanmi juchanchicta pampachaycamälanchic. Masqui lluy imanuy caśhanchicta tuquicta yaćhayalpis, tantiayalpis caywanmi sumä-sumä llaquipaycamäśhanchicta camalaycachimälanchic. 9Jinaman'a pacalä munaynintam Jesusta caćhamuśhanwan sumä cushicuywan lisiycachimälanchic. 10Caymi munaynin: Lluy pasanancuna pasäluptin cay pachäćhu janay pachäćhu lluy cäcunäta Salbacü Jesusllanchicpa maquillanman ćhulaycuymi. 11Manalä imapis captin, munayninmannuy tincüninmannuy lulaycü quiquin Tayta Diosmi: “Ya'allapä capäcun'a” nil aclaycälimäla. 12Ñatac cay cal'a Jesusman ya'acuna wamä chalapacücunaca sumä cayninta altuman julaycälinäpämi. 13Canan amcunactapis cay rasun allin willacuy salbaycücäta uyalipäcuśhayquipam Jesusninchicman ćhulaycälishulanqui. Cayman chalapaculcaptiquim limalicuśhan Chuya Ispiritunta uycuśhuśhayquiwan payllapäña caśhayquita unanchaycälishulanqui. 14Cay Ispiritun ya'anchicćhu caśhancäwanmi tacyalpachimanchic paypa lluy cäcunäta Tayta Dios salbaycuptin tücäninchicta ćhasquiycunapä. ¡Chayurá sumä cayninpi alawäśha cachun! 15Chaymi amcunapis Jesusninchicman maynu sumä chalapaculcäśhayquita, jinaman chalapacücunäta cuyapäcuśhayquita yaćhaśhá pachapi, imaypis jinallam amcunapi sulpayta ucú. 17Chaymi imaypis Jesusninchicpa maynu sumä-sumä Dios Taytanta mañacuyá; yaćhayta tantiayta uycälishuptiqui imanuy caśhantapis sumäta yaćhaycälinayquipä. 18Chaynütac imapä ayaśha capäcuśhayquitapis tantiayniquita quićhaycul tantiaycälichishunayquipämi; jinaman nunancunapä maynu tücäninchiccuna llüllay-llüllay caśhantapis yaćhaycunayquipämi; 19chaynütac maynu maynu sumä munayninta chalapacünincunaman ćhulaycuśhanta tantiaycälinayquipäpis. 20Chay quiquin munayninwanmari Jesusta wañuycäpi śhalcalcachimul allïninmanlä taycaycachila lluy ima munayniyüpäpis mandacücunapäpis, puydïcunapäpis, cay pachäćhu janay pachäćhu lluy lluypa altunninmanlä caynu munayniyülla cananpis imaycamapis cananpä. 22Jinaman'a Tayta Dios paypa maquillanmanmi lluy imacunactapis ćhulaycula. Chaynütacmi llapa chalapacünincunap umanpä ćhulaycula. 23Cay chalapacünincuna quiquin Jesuspa aychanmi cayan, lluy imactapis cabalalpücäpa cabalalpüśha cayal.
Copyright
Learn More


text:
Witichi munisipyu
Witichi munisipyu (kastilla simipi: Municipio de Vitichi) nisqaqa iskay ñiqin munisipyu Chinchay Chichas pruwinsyapi, P'utuqsi suyupi, Buliwya mama llaqtapi. Uma llaqtanqa Witichi llaqtam.
Yuyarina
Allpa saywachi[llamk'apuy | pukyuta llamk'apuy]
- Urqukuna: Chachakumaniyuq - Chinchilla - Hatun Lluq'iyuq (Jatun Llokheyoj) - Hermita Blanco - K'iska Urqu - Kunturiri
- Mayukuna: Witichi mayu
- Quchakuna:
Pulitika rakiy[llamk'apuy | pukyuta llamk'apuy]
Tawa kantunmi kan:
Runakuna[llamk'apuy | pukyuta llamk'apuy]
Munisipyupiqa aswanta Qhichwa runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Munisipyupiqa qhichwa, kastilla simikunatam lliwmanta astawan rimanku. [2]


text:
Colosenses 1Mushuj Testamento Diospaj Shimi (MTDS)
1 Taita Dios munashcamanta, Jesucristo huillagrichun mingashca Pablondij, huauqui Timoteondijmi,
2 Colosas pueblo crijcunaman quillcanchij. Cancunaca Diospajlla cashpami, Jesucristota alli caticunguichij.
Ñucanchij Taita Diospish, Apunchij Jesucristopish cancunamanca, jatun c'uyaita, sumaj causaita cushca cachun.
Crijcunamanta Pablo Diosta mañashcami
3 Cancunamanta Diosta mañacushpaca, Apunchij Jesucristopaj Yaya Diostaca, pagui nicunchijllami. 4 Cancuna Cristo Jesusta crishpa caticushcatapish, Diospajlla caj tucui crijcunata c'uyashcatapish uyarcanchijmi. 5 Cancunaca, jahua pachapi huaquichishcata japina yuyailla cashcamantami, chashnaca causacunguichij. Cashcatataj huillaj alli huillaita uyashcamantami, chai yuyailla canguichij. 6 Taita Dios mana c'uyaipajta c'uyaj cashcamanta chashnataj cashcata cancunaman huillashca punllamantami, cancunapurapipish, tucui shujtaj llajtacunapi uyajcunapipish cai huillaica punllanta mirachishpa huiñachicun. 7 Chaitaca, Cristomanta cancunaman alli huillaj, c'uyashca huauqui Epafras yachachijpimi, yacharcanguichij. Paica, ñucanchijhuanmi Cristota servicun. 8 Paimari ñucanchijmanca, Diospaj Espíritu cushca c'uyaihuan, cancuna ima shina c'uyanacujta huillarca.
9 Ñucanchijpish chaita uyashca punllamantami, cancunamanta Diosta mañanataca manataj saquinchij. Paipaj munai ima cashcata alli yachachichun, Paipaj Espiritupish, ashtahuan alli yachaita, alli yuyaita cancunaman cuchunmi mañaracunchij. 10 Cancunaca Apunchij Jesuspaj cashca shinataj, tucuipi Paita cushichishpa causachunmi mañanchij. Chashnami alli granota p'ucuj shina, imatapish allita rurashpa causanguichij. Taita Diostapish, ashtahuan allimi rijsinguichij. 11 Diosca, Pai imatapish rurai tucuj sumaj cashcamanta, cancunata sinchiyachingami. Ima llaqui shamujpipish, mana p'iñarij alli shungu canata yachachingami. 12 Yaya Diosca achij llajtapi tucui Paipajlla cajcunahuan, pai cushcata chasquichunmi ñucanchijtaca allichirca. Chaimantami Paitaca cushicushpa, pagui nicunchij. 13 Paimari ñucanchijtaca, amsa mandashpa charicunmanta llujshichirca. Chaimanta llujshichishpami, Paipaj c'uyashca Churi mandacunpi churarca. 14 Paimi ñucanchij juchacunata Quiquin yahuarhuan anchuchishpa, ñucanchijta quishpichirca.
Cristo huañujpimi Dioshuan alli tucuna tiyashca
15 Cristoca, mana ricuipaj Taita Dios ima shina cashcatataj ricuchijmi.
Shinallataj tucui imalla tiyajcunapaj ñaupamanta Tiyajmi.
16 Taita Diosca, Paihuanmari jahua pachapi, cai pachapi
tucui imalla tiyajtaca, ricuipajcunatapish, mana ricuipajcunatapish rurarca.
Jatun mandajcunata, imatapish rurai tucujcunatapish, llajtata mandajcunatapish, ima mandanata charijcunatapish
Paipaj Churipaj cachunmi, paillahuantaj rurarca.
17 Paimari, tucui imapish manaraj tiyajpi, ñaupamanta tiyan.
Tucui imapish Paipaj maquipimi, maillapi cana cashcapi sumajta tiyacun.
18 Tandanacushca crijcunaca, Cristopaj Cuerpomi, Paica paicunata Mandaj Umami.
Tucuita Pai callarichij cashcamanta, tucui imapipish Paillataj punta cangapajmi, huañushcacunapaj chaupimantapish Pai punta causarirca.
19 Yaya Diosca Cristotaca, tucuipimi Pai shinallataj cachun munarca.
20 Diosca,cai pachapi cajcunatapish, jahua pachapi cajcunatapish tucuitami Cristollamanta cutinllataj Paihuan alli tucuchun munarca.
Chaimantami, Cristo Paipaj yahuarta cruzpi jichashcamanta, tucuicunahuan alli tucurca.
21 Cancunapish ñaupaca, quiquin yuyaipitaj mana alli cashpami, mana allillata rurashpa causarcanguichij. Chaimantami Diosta p'iñashpa, Paimanta carupi causarcanguichij. 22 Shina cajpipish Diosmari cancunataca, chuya, ima panda illaj, imata mana juchachipajcuna Paipaj ñaupajpi ricurichun munashca. Chaimantami, Cristo Paipaj aichapi huañushcamanta, alli tucushpa chasquirca. 23 Cunanca, crishcataca sinchita catiraichijlla; ucujta allashpa shayachishca shina, ama maiman cuyuichijchu. Alli huillaipi cancunaman imallata cusha nishcatapish, ama shitashpa saquichijchu. Cai alli huillaitami cancunaca uyarcanguichij. Caillatatajmi tucui cai pachapi causajcunamanpish huillachishca. Pablomi, chaita huillashpa servicuni.
Crijcuna ima shina causanata Pablo yachachishcami
24 Cunan cancunamanta llaquicunata apacushpaca, achcatami cushicuni. Cristoca, tandanacushca crijcuna Paipaj Cuerpo cajpimi, paicunamanta llaquita aparca. Pai apashpa catina cashca llaquitami, ñuca quiquin aichapi apacuni. 25 Taita Diosmari, Paipaj Shimita cancunaman huillachunca ñucaman mingashca. Chaitaca Pai nishca shinataj huillashpa servijmi cani. Pai Dios nishca shinatajmi pajtachishpa caticuni. 26 Cai huillanataca, cai tucui huatacunatami, huahuan huahuanman manaraj huillashpa charicushcalla. Chaitamari cunanca tucui Paipajlla cajcunaman yachaj chayachicun. 27 Cristo cancunapi cashpamari, cancunataca sumajyachinga. Cancunataca tucui llajtacunapuramanta japishpamari, Paica chai shuyanata cushca. Pacalla charicushca chai huillanatami cunanca cancunaman huillachicun.
28 Ñucanchijca, Paimantami tucui runacunaman huillacunchij. Tucuicunallataj Paita crishpa, Paipaj ñaupajpi alli ricurichunmi, cunashpa alli yachaicunata yachachicunchij. 29 Chai yuyaihuanmi, Cristo ñucaman imatapish rurai tucunata cushcamanta, sinchi sinchita shayarishpa huillacunilla.


text:
1¿Yoso caa catyi yo vityin? ¿Atu cusacuvi ca yo cuatyi tacuhva vatyi sañaha Nyoo vatyi cuaha xaan tucahnu iñi iyó chi ra? 2Ma sacuvi ca yo. Yoó cha yaha̱ ndu̱ uvi iñi yo cuatyi yo. Tari quɨvɨ chihi̱ cuatyi yo cuví cuan. Ta ¿yoso caa cuví sacuvi ca yo vityin? Ma cuvi ca. 3¿Atu ña chitó nyoho vatyi cha ndu̱ ɨɨn ri yo chihin ra Cristo Jesús cha cuenda cha condutya̱ yo? Tari quɨvɨ chihi̱ yo chihin ra cuví cuan. 4Vatyi cha cuenda cha condutyá yo, tari quɨvɨ cha quɨhvɨ̱ yo chichi ñuhú ɨɨn ri chihin ra Cristo quɨvɨ chihi̱ ra cuví cuan. Ta tari nandoto̱ ra Cristo chihin cha ndicha ñuhu Sutu yo Nyoo, tyicuan caa tucu maa yo, tacuhva vatyi coo yo noo ñayɨvɨ̱ chaa chihin ra. 5Ta ɨɨn ri coño ñuhu nanduvi̱ yo chihin ra, tari quɨvɨ chihi̱ yo ɨɨn ri chihin ra cuví cuan, ta cha tyicuan caa, cunandoto tucu yo tari nandoto̱ ra. 6Ta chitó yo vatyi tandɨhɨ cuhva chiyo̱ yo ta ityi chata ca, cha yaha chihi̱ chi nu cruzi chihin ra Cristo, tacuhva vatyi coño ñuhu cuatyi yo ma cuvi ca cunyaca ñaha chi chi yo. 7Vatyi ñu cha yaha̱ chihi̱, ma cuvi ca sacuvi ñu cuatyi. 8Ta tatu cha yaha̱ chihi̱ yo chihin ra Cristo, chinó iñi yo vatyi cucoo tucu yo chihin ra. 9Ta chitó yo vatyi cha yaha̱ chihi̱ ra Cristo, noo ri chaha nandoto̱ ra, ta ma cúvi ca ra. Ñahri ca tunyee iñi iyó chi tuhun chihi cha cunyaca ñaha ca chi chi ra. 10Yaha̱ cha chihi̱ ra Cristo cha catyi cuatyi ñáyɨvɨ, nandoto̱ ra cha ma cúvi ca maa ra. Ta vityin iyó ra cha cuenda maa Nyoo. 11Ta tyicuan caa tucu maa yo, ma sacuvi ca yo cuatyi. Sa̱ha yo tuhun tyi cha yaha̱ chihi̱ yo cha cuenda cuatyi cuan. Soco co̱o yo cuhva cuñí Nyoo cha cuenda cha ɨɨn ri cuví yo chihin ra Cristo Jesús Sutu Mañi yo. 12Yucuan chaha yoó ma cuhva yo ityi cha cunyaca ñaha ca cuatyi chi coño ñuhu yo. Ma cuhva yo ityi chi coño ñuhu yo cha sanɨñɨ chi chi yo cha sacuví yo noo cha ña vaha cha cuñí chi. 13Ma cuhva yo ityi chi coño ñuhu yo cha sacuví chi cha quiñi caa. Soco cuhva cuenda yo chi yo chi Nyoo, tari noo ñáyɨvɨ cha chihi̱ ta nandoto̱. Cu̱hva cuenda yo coño ñuhu yo chi Nyoo tacuhva vatyi sacuvi yo cha vaha. 14Vatyi cuatyi yo ma cuvi ca chasaha chi chi yo. Vatyi ley cha tyaa̱ ra Moisés, ña nyacá ñaha ca chi chi yo, soco cha cacu̱ añima yo ta iyó yo cha cuenda tumañi iñi cha chahá Nyoo chi yo. 15Iyó yo cha cuenda tumañi iñi cuan, ta vityin ña nyacá ñaha ca ley chi yo. ¿Ta tatu ña nyaca ñaha ca ley chi yo, atu tahán chi sacuvi ca yo cuatyi? Ña tahán chi. 16Nyoho chitó vaha ndo vatyi tatu cuví ndo musu noo ra, tahán chi sacuvi ndo cha catyí ra cuan. Ta tyicuan caa cuví yo musu ra cha tuhvá yo quichahá chi. Yucuan chaha tatu quichahá yo cha cuñí cuatyi cha sacuvi yo, tari noo chitoho yo cuví cuatyi cuan, vatyi quichahá yo chi cuan. Ta cunaa yo chihin cuan. Soco tatu quichahá yo chi Nyoo, cusaha ra tuhun tyi vaha yo. 17Soco tyahvi nyoo chi Nyoo, tyi nyoho nu quichi chi cuvi̱ ndo noo musu chi cuatyi vatyi quichaha̱ ndo chi cuan. Soco vityin chihin cha nɨɨ iñi ndo quichahá ndo tuhun Nyoo cha sañahá ñu chi ndo. 18Cha yaha̱ cundaa̱ cuatyi ndo, ta vityin ña nyacá ñaha ca chi chi ndo. Ta vityin cuví ndo noo musu cha cua sacuvi cha vaha. 19Cahín noo cuhva cha ña yɨɨ ri chihin ndo vatyi ta cutuñi vaha ca iñi ndo tuhun Nyoo. Quɨvɨ cuan chaha̱ cuenda ndo coño ñuhu ndo chi cha quiñi caa ta cha ña vaha vatyi sacuvi̱ ndo cha ña vaha. Vityin na̱cuhva cuenda ndo coño ñuhu ndo chi Nyoo tacuhva vatyi coo ndo noo ñayɨvɨ̱ cachi, ta maa maa ri cha vaha sa̱cuvi ndo nuu ra. 20Quɨvɨ cuvi̱ ndo musu cha quiñi caa, ña cuvi̱ sacuvi ndo cha vaha. 21Soco ¿ñáá cha ñihi̱ ndo chihin cuan? Maa ri tɨcahan nuu chaha̱ cuan chi ndo. Ta ña tuvi̱ iñi ndo. Maa ri tuhun chihi ta anyaya nyisó cuan. 22Soco vityin ña nyacá ñaha ca cuatyi chi ndo. Ta vityin cha sacuví ndo tyiño nuu Nyoo. Ta ihya ndicha tyinyeé chi chi ndo vatyi chihin ihya cuví coo ndo noo ñáyɨvɨ cachi. Ta nu ndɨhɨ tuhun tyicuan ri maa cucoo ndo chihin Nyoo. 23Cha sacuví yo cuatyi, ican cuan chahá tuhun chihi chi yo. Soco tumañi iñi cha chahá Nyoo chi yo, ican cuan cuví ñayɨvɨ̱ cha ma naa ca maa. Ta ican cuan chahá ra ta ñahri tyiyahvi yo, cha cuenda cha ɨɨn ri cuví yo chihin ra Cristo Jesús, Sutu Mañi yo.
Copyright
Learn More


text:
UNICEF
Huñusqa Nasyunkunap Wawa Kamarikusqan icha UNICEF nisqaqa (inlish simipi: United Nations Children's Fund) Huñusqa Nasyunkunap Tiksimuyuntinpi wawakunata amachanapaq tantanakuyninmi.
- 1965 watapi Nobel suñaytam chaskirqan.
Hawa Tinkikuna[llamk'apuy | pukyuta llamk'apuy]
UNICEF[llamk'apuy | pukyuta llamk'apuy]
UNICEF Ikwadur[llamk'apuy | pukyuta llamk'apuy]
- Warmakunapak Hayñikunata Rurarishpa Katichunka Tawka Markakunapimi Sumakyarikunmi (Observatorio No. 5, VIII 2004, panka 11
- Yachakuypi Hayñikunata Paktachina (Observatorio)
- Kallari Watukuna (Observatorio No. 7, VI 2005, panka 11)
- Riobamba (Observatorio No. 8, III 2006, panka 15)
- Ecuador Indíginas Ayllu-Juñu Chikaykuna
UNICEF Piruw[llamk'apuy | pukyuta llamk'apuy]
- Perú Mama llaqtapi UNICEFpa yanapakuyninmanta t’aqa
- Perú Mama llaqtapi warmi irqikunapa, qhari irqikunapa, wayna sipaschakunapa tarikusqanmanta
- Qallariy watakuna t’aqacha
- Yachay t’aqa
- Wayna sipascha t’aqacha
- Secretario Generalininmi Kofi Annan - Runa llahtah wawankunamanta rimarin
sdierft üsrpklgtwüsptk säpi
l ksejglksaaaölawfssdgsf


text:
Liryu yura rikch'aq ayllu
Liryu yura rikch'aq ayllu (familia Liliaceae) nisqaqa huk yurakunap rikch'aq ayllunmi, 16 rikch'anayuq, 600-chá rikch'aqniyuq, Chincha Awya Yalapi, Asyapi, Iwrupapipas wiñaq. Urin Awya Yalapi k'ita liryu yurakunaqa manam kanchu.
Rikch'aqkuna[llamk'apuy | pukyuta llamk'apuy]
Kaymi huk liryu hina yurakuna:
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Liryu yura rikch'aq ayllu.
- Wikispecies nisqaqa qillqasqa p'anqayuqmi kay hawa: Liryu yura rikch'aq ayllu


text:
Mana kamachiy tantanakuy
Mana kamachiy tantanakuy nisqaqa (MKT, inlish simipi: non-governmental organization NGO) manam mama llaqtapchu paqarichisqan, manam kamachiypachu kapuq tantanakuymi, kamachiymantaqa manam warkukuqchu. Kañinataqa wankurisqankunamantam icha hawamantam chaskiykun.
Huk mana kamachi tantanakuykuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- NGOs - The Self Appointed Altruists (inlish simipi)
- What is a Non-Governmental Organization? City University, London (inlish simipi)
- NGO's role in peace-building (inlish simipi)


text:
Khana
- Asnan qura (Senecio vulgaris) nisqamanta ñawirinaykipaq chaypi qhaway.
Khana icha Kanachu (genus Sonchus) nisqakunaqa huk kichkasapa, lichi hillisapa yurakunam, rikch'aqsapa rikch'anam, ch'antasqa tuktuyuq rikch'aq ayllu (Compositae) nisqaman kapuq.
Lichi hillinrayku lichi-lichi nisqapas ninchik.
Rikch'aqkuna[llamk'apuy | pukyuta llamk'apuy]
Kaymi Antikunapi wiñaq huk rikch'aqninkuna:
- llamp'u khana, salsa-salsa (Sonchus oleraceus)
- yuyu khana (Sonchus asper)
Hawa t'inkikuna[llamk'apuy | pukyuta llamk'apuy]
- Wikispecies nisqaqa qillqasqa p'anqayuqmi kay hawa: Khana


text:
1Ta ángel cu ohon cuan natɨvɨ̱ ra trompeta ra. Ta nyehi̱ chi noo ra cuan, tari tiñoo andɨvɨ caá ra. Ta canacava̱ ra sɨquɨ ñuhu ñayɨvɨ̱. Ta quehe̱n cuenda ra cuan ndaha tɨcu cha cuenda yavi cono cha ñahri maa nu chitahan chi. 2Tyicuan ta nuña̱ ra yavi cuan. Ta cuaha ñuhma nandaa̱ tari maa ñuhma cha quitá chichi noo horno cahnu. Ta ñuhma cuan chasɨ̱ chi nuu ñanyii ta nasaca̱ noo chihin tatyi. Ta nduñaa̱ ñayɨvɨ̱. 3Ta mahñu ñuhma cuan caquita̱ coyo pinchi. Ta candava coyo tɨ sɨquɨ ñuhu ñayɨvɨ̱. Ta chicoo̱ ityi chi tɨ vatyi tyaa tɨ chi ñáyɨvɨ tari tɨsuhma cha iyó sɨquɨ ñuhu ñayɨvɨ̱. 4Quehe̱n tɨ tuhun vatyi ma satasɨ iñi tɨ, ni chi cuhu cha iyó nu ñuhu ñayɨvɨ̱, ta ni noo cuhu cuii, ta ni noo yutun, soco chi ñáyɨvɨ cha ñahri sellu Nyoo nyaá tyaan ñu. Chi ñu cuan cutyaa tɨ. 5Soco ñahri ityi iyó chi tɨ cha cahñi tɨ chi ñáyɨvɨ, soco tacuhva tyaa ri tɨ chi ñu. Ta coo xico uhvi chi ñu chichi cha ohon yoo. Ta cha uhvi cuan, tari caá xico tɨsuhma cha tyaa̱ chi ñáyɨvɨ tyicuan caá. 6Ta quɨvɨ cuan ñáyɨvɨ cunanducu ñu tuhun chihi. Soco ma nañihi ca ñu. Ta vasɨ cuñí ñu cúvi ñu, soco tuhun chihi cucono ri chi chi ñu vatyi ma cúvi ñu. 7Tari caá caballu nahnu cha cachicá cuatyi, tyicuan caá pinchi cuan. Ta xiñi tɨ yɨhɨ́ tari caá noo corona xuhun cuaan. Ta tari caá nuu rayɨɨ, caá nuu tɨ. 8Ta ixi xiñi tɨ tari caá ixi xiñi ñusɨhɨ caá. Ta tari caá noho ndɨcaha caá noho tɨ. 9Ta soo tɨ tari caa, tyicuan caa. Ta ñihi xaan cachan ndichin tɨ. Tari cachan cha cuaha xaan carreta caballu cuhva cha cachinó tɨ nu iyó cuatyi. 10Ta tari caá suhma tɨsuhma caá suhma tɨ, vatyi yɨhɨ́ iñu. Ta chihin cuan cuví tyaá tɨ chi ñáyɨvɨ chichi cha ohon yoo. 11Ta pinchi cuan iyó noo ra cuví nuu chi tɨ. Ta ican cuví noo ángel cha nyacá ñaha yavi cahnu ta cono cha ñahri nu chitahan. Ta cha chihin sahan hebreo nañí ra Abadón. Ta chihin sahan griego nañí ra Apolión, ta cuñí chi catyi: Ra Sanaa. 12Yaha̱ noo tɨndoho cuan, soco cumañi uvi ca. 13Ta ángel cu iñu cuan natɨvɨ̱ ra trompeta ra. Ta chiñi̱ noo ndusu cha quita̱ chichi ndɨ cumi ndɨquɨ tutun arta xuhun cuaan cha nyaá nuu Nyoo. 14Ta ndusu cuan catyí chi ángel cu iñu cha nyisó trompeta cuan, tyehe caa: ―Nda̱chi chi ndɨ cumi ángel cha canuhñí yatyin yuhu yuvi cahnu Eufrates ―catyí ndusu cuan. 15Tyicuan ta ndachi̱ ndɨ cumi ángel cuan, vatyi cha nyatu̱ tuhva xaan ra maa maa cuhva cuan maa maa quɨvɨ cuan, maa maa yoo cuan, maa maa cuiya cuan, vatyi cahñi ra chi cha yatyin cha sava ñáyɨvɨ iyó sɨquɨ ñuhu ñayɨvɨ̱. 16Ta chiñi̱ yoso tahan sɨndaro chihin caballu ra, ta quita̱ uvi cientu millón tahan ra. 17Ta tyicuan caa nyehi̱ caballu cuan chihin visión, cha sanyehe̱ Nyoo chii. Ta pechu ra cayosó chi tɨ cuan, yɨhɨ́ noo caa tyacu cuaha, tyacu azu ta tyacu cuaan. Ta tari caá xiñi ndɨcaha caá xiñi caballu ra. Ta chichi yuhu tɨ quitá ñuhu̱ ta ñuhma ta azufre. 18Ta cha yatyin sava ñáyɨvɨ iyó sɨquɨ ñuhu ñayɨvɨ̱ cachihi̱ chihin uñi tahan cha caquitá yuhu caballu cuan; ñuhu̱ ta ñuhma ta azufre. 19Vatyi tunyee iñi cha iyó chi tɨ, chichi yuhu tɨ ta suhma tɨ nyaá. Vatyi tari caá coo, caá suhma tɨ. Tari noo xiñi coo tyicuan caa nuu suhma tɨ. Ta chihin cuan sañicuehé tɨ chi ñáyɨvɨ. 20Soco tandɨhɨ ca ñu cha candoo̱, cha ña cachihi̱ chihin cuehe cuan, ña sacucuita̱ ñu cha sacuví ñu cha ña vaha. Ta ni ña sacucuita̱ ñu cha sacahnú ñu chi tatyi ña vaha ta chi xitohyo. Vatyi cuví cuan noo xuhun cuaan, xuhun cuichin, bronce, yuu, yutun. Cha ña cuví nyehe, ni ña chiñí ta ni ña cuví caca cuví cuan. 21Ni ña casandɨhɨ̱ ñu cha chahñí ñu, ta cha satasɨ́ ñu. Ta ña sandɨhɨ̱ ñu cha iyó ñu chihin rayɨɨ ta chihin ñusɨhɨ ta ñima yɨɨ ñu cuví, ta ñima ñasɨhɨ ra cuví. Ta ña sandɨhɨ̱ ñu cha suhú ñu.
Copyright
Learn More


text:
1Discipulonkunatam Jesus nirqa: —Huchallichiqkunaqa kanqapunim. Ichaqa ¡imaynaraq kanqa huchaman urmachiq runaqa! 2Ñoqapi iñiq kay taksachakunamanta hukninta pipas huchallachiqpaqqa allinchá kanman molino rumita kunkanman wataruptinku lamar qochaman wischusqa kaynin. 3Chaynaqa cuidakuychikyá. —Runamasiki huchallikusuptikiqa faltanmantayá anyaykuy. Faltanta reqsikuptinqa pampachaykuyá. 4Huk punchawllapi qanchis kutita huchallikusuptikipas qanchis kutitam pampachanki huchanta reqsikuptinqa. 5Señortam apostolninkuna mañakurqaku: —Yanapaykuwayku astawan iñiyniyoq kanaykupaq —nispa. 6Hinaptinmi Señorñataq nirqa: —Mostazapa muhun hinallapas iñiynikichik kaptinqa niwaqchikmi kay purun higos sachata: “Sapikimanta pilakuspa lamar qochapiña sapichakuy” nispa hinaptinqa kasusunkichikmanmi. 7—Yapusqanmanta otaq animal michimusqanmanta sirvientekichik kutiramuptinqa ¿yaqachum niwaqchik: “Mesapi tiyaykuspa mikukuy” nispa? 8Manam, aswanqa niwaqchikqa: “Cenayta preparapamuway, servimuwaptiki mikuruptiy tomaruptiyñam qampas mikunki hinaspa tomanki” nispam. 9Tanteayniymantaqa kamachisqallan rurasqanmantaqa manam patronqa runantaqa agradecekunmanchu. 10Qamkunapas tukuy kamachisusqaykichikta ruraruspayá niychik: “Mana imapaq valeqmi kanchik, deberllanchiktam rurarunchik” nispa. 11Jerusalenman Jesus rispanmi, Galilea lawpa hinaspa Samaria lawpa colindanta pasarqa. 12Chaypi huknin llaqtachaman chayaruptinmi leprawan chunka onqoqkuna taripaykurqaku. Karullapi sayaykuspankum 13qayakurqaku: —Señor Jesus, kuyapayariykullawayku —nispa. 14Paykunata Jesus qawarispanmi nirqa: —Sacerdotekunawan qawachikamuychik —nispa. Richkaspankuñataqmi sanoyarurqaku. 15Chaymi paykunamanta huknin sanoyarusqanta qawakuykuspan kutirirqa qaparillawanña Diosta alabastin. 16Jesuspa chakinman qonqoranpa kumuykuspanmi graciasta qorqa. Payqa karqa Samaria lawmanta kaqmi. 17Jesusmi nirqa: —¿Manachum chunka onqoqta sanoyachirqaniqa? ¿Maytaq wakin isqonqa? 18¿Kay forastero runallachum kutimurqa Diosta alabananpaq? 19Chaynata niruspanmi chay runata nirqa: —Hatarispayki pasakuy, iñiynikim sanoyarachisunki —nispa. 20Diospa munaychakusqanqa haykapim chayamunanmanta fariseokuna tapuptinmi paykunata Jesus nirqa: —Diospa munaychakusqanqa manam suti riqsiyllachu hamunqa. 21Manam ninqakuchu: “Kaypim kachkan” otaq “wakpim kachkan” nispaqa. Diospa munaychakusqanqa ñam qamkuna ukupiña kachkan —nispa. 22Chaymantañataqmi discipulonkunata nirqa: —Hamuq punchawkunapim Diosmanta Hamuqpa kutimusqay punchawta rikuykuyta munankichik ichaqa manam rikunkichikchu. 23“Kaypim kachkan” otaq “Wakpim kachkan” nisuptikichikqa amam qatinkichikchu. 24Imaynam llipyay tukuy hinastinman kancharin, chaynam Diosmanta Hamuq Runapa Punchawniypas kanqa. 25Ichaqa puntataqa anchataraqmi ñakarinay hinaspam uyariwaqniy runakunapa negasqan kanay. 26Imaynam Noeypa tiemponpi sucedekurqa, chaynam sucedekunqa Diosmanta Hamuq Runa kutimuptiypas. 27Noepa tiemponpim mikurqaku, upyarqaku, casarakurqaku hinaspa casarachinakurqaku Noey buqueman yaykunankama chaymi paykunataqa sinchi para chayaramuspa lliwta chinkarachirqa. 28Lotpa punchawninkunapipas chaynam pasakurqa. Runakunam mikurqaku, upyarqaku, rantikurqaku, tarpurqaku, wasikunata hatarichirqaku. 29Sodoma llaqtamanta Lotpa lloqsisqan punchawmi ichaqa cielomanta rupachkaq azufre paraykamuspan llapallan runata chinkarachirqa. 30Chaynam kanqa Diosmanta Hamuq Runa rikuriykamuptiypas. 31—Chay punchawpiqa wasinpa hawanpi kaqpas amañayá uraykamuchunchu imanpas horqoqqa. Chakrapi kaqpas amañayá qepamanqa qawarichunchu. 32Yuyaychikyá Lotpa warmintaqa imam sucedesqanta. 33Pipas vidallan cuidakuqqa pierderunqam, vidan pierderuqmi ichaqa waqaychanqa. 34—Chay tutapim iskay runakuna camapi kachkanqaku, hukninmi apasqa kanqa, hukninñataq saqesqa. 35Iskay warmikunam kutakuchkanqaku. Hukninmi apasqa kanqa, hukninñataq saqesqa. [ 36Iskay runakunam chakrapi kachkanqaku, hukninmi apasqa kanqa hukninñataq saqesqa.] 37Chaymi uyariqninkuna Jesusta tapurqaku: —Señor ¿maypitaq chaykunaqa sucedekunqa? —nispa. Hinaptinmi Jesusñataq nirqa: —Maypim ayapa kasqanpim ullachkukuna huñunakunqa —nispa.
Copyright
Learn More


text:
1 Pedro 4Mushuj Testamento Diospaj Shimi (MTDS)
Cristo causashcata catichij
4 Cristoca, Paipaj aichapimi llaquicunata apashpa ñucanchijmanta huañurca. Cancunapish llaquicunata apanataca, ama manchaichijchu. Maijanpish quiquin aichapi llaquicunata apajca, millaita ruranataca ña saquishcami. 2 Paica, huañuna punllacama quiquin munaitaca, ña mana rurangachu. Ashtahuanpish Taita Diospaj munaitami rurashpataj causanga. 3 Ñami saruncunallamantaj cancunaca, Diosta mana rijsijcuna cashpa, amijta millai ruraicunapi causarcanguichij. Machaj, micuj, ubyaj, c'ulun ninacushpa amijta tushujcunami carcanguichij. Rurashcalla, millanana dioscunata adorajcunapishmi carcanguichij. 4 Cunanca, ña mana paicunahuan chai millai ruranacunaman cacharishca shina callpanguichijchu. Chaimantami imamanta ña mana chashna rurashcata mana yachashpa, cancunataca c'amincuna. 5 Ashtahuanpish paicuna imallata rurashcataca, Diosmanmi ricuchingacuna. Paimi causajcunatapish, huañushcacunatapish, paicuna ima rurashcata ricuchingapaj allichirishca tiyacun. 6 Shujtajcunata shinallataj llaquichishca cashpapish, Taita Dios causacuj shinallataj espirituca causachun, huañushcacunamanpish alli huillaitaca huillashcami.
7 Tucui imalla tiyajcuna tucurina punllaca, ñallamari chayamucun. Chaimanta, Diosta mañai tucungapajca, rijcharishca, alli yuyaihuan causaichij. 8 Tucuimanta yallica, caishujhuan chaishujhuan c'uyanacuichij. C'uyaica, mashna juchacunatapish mana ñahuipi churanchu. 9 Poźadata mañajpipish, ama huashalla rimarishpa, caishuj chaishuj chasquinacuichijlla. 10 Tucuicunami Diosmantaca, ch'ican ch'ican rurai tucunata chasquircanguichij. Chaicunahuanca, caishuj chaishujpaj allita ruraichij. Chashnami mana c'uyaipajta Taita Dios c'uyashpa cushcahuanca, tucuita alli pajtachinguichij. 11 Maijanpish huillashpaca, Diospaj Shimi cashcallata huillaichij. Maijanpish ima allitapish rurashpa servijca, Taita Dios cushca rurai tucunahuan servichij. Tucui imalla rurashcapish, Jesucristomanta Taita Diosllata jatunyachingapaj chashna ruraichij. Huiñai huiñaita jatunyachishca canapish, tucuita mandanapish Paipajllamari. Chashna cachun.
Cristota catishcamanta llaquitaca apaichij
12 C'uyashca huauqui, panicuna, cancuna alli crij cashcata ricungapaj nina shina jatun llaquicuna japijpica, ima mana ricushcata shina, ima mana yachashcata shinaca ama mancharinguichijchu. 13 Mancharinapaj randica, Cristo apashca llaquicunallatataj apacushcata yuyarishpa cushicuichigari. Chai llaquicunata apashcamantaca, Pai achij nicuj sumaj shamujpica, jatuntami cushicunguichij. 14 Cristota caticushcamanta cancunata c'amijpica, cushicunguichijmari. Cancunapica, Diospaj sumaj Espiritumari causacun. Cancunata c'amijcunaca, Paitamari c'amincuna. Ashtahuanpish cancunaca, Paitaca sumajyachinguichijmari. 15 Cancunataca, pipish amalla huañuchij cajpi, shuhua cajpi, millaita ruraj cajpi, shujtajcunapaj imapi satirij cajpi llaquichicushca cachun. 16 Ashtahuanpish Cristota catij cajpi llaquichijpica, ama pingaringuichijchu. Pingarinapaj randica, chai llaquicunata apashpaca, Taita Diostamari sumajyachinguichij. 17 Dios, Paipaj huahuacunata llaquichina punllamari ña chayamushca. Ñucanchijtaraj chashna llaquichi callarijpica, Taita Dios cushca alli huillaita mana uyasha nijcunacarin, ¡imachari tucunga!
18 «Cashcata rurajpish, llaquicunata apashpa, ashamanta quishpirijpica,
Diosta mana manchaj juchayujcarin, ¡maipichari ima tucunga!»
19 Taita Dios munashca shina llaquita apajcunaca, paicunata Ruraj Diospaj maquipi almata mingashpa allita ruracuchunlla. Pai Diosca, manataj cungaringachu.


text:
1Josiaspa churin Joacim Judapi rey kashaqtinmi Señor Diosqa ñoqa Jeremiasta niwarqan: 2Phaway Recab ayllu runaman, paykunawan rimaspataq ñoqa yupaychana wasiman pusay. Chaypitaq huknin wasipi vinota haywariy ukyanankupaq, nispa. 3Hinan ñoqaqa Habasiniaspa churin Jeremiaspa churin Jaazaniasta, wawqenkunata, churinkunata, llapan ayllunkunatawan tarimuspa, 4paykunata pusarqani Dios yupaychana wasipi Igdaliaspa churin Dios sonqo runa Hananpa churinkunaq wasinman. Chay wasin karqan umallikunaq wasinwan kuska, Salumpa churin punku qhawaq Maasiaspa wasin patapi. 5Chaypitaq Recabpa ayllunkunaq ñawpaqenman churaykurqani jarrapi hunt'a vinota vasokunatawan, hinaspan nirqani: Ukyaykuychis kay vinollatapas, nispa. 6Paykunataq nirqanku: Ñoqaykuqa manan vinotaqa ukyaykuchu, Jonadabpa taytan Recab ñawpa taytaykun kamachikurqan: Aman hayk'aqpas vinota ukyankichischu qankunapas mirayniykichispas. 7Aman wasita ruwakunkichischu, aman uvas chakratapas ruwakunkichischu, amallataq muhutapas t'akankichischu. Qankunaqa karpakunallapin tiyankichis. Ahinapin asta-astarikuspa purispaykichis kay suyupi unayta kawsankichis, nispa. 8Chaytan ñoqaykuqa ñawpa taytaykuq lliw kamachiwasqankuta kasukuyku, manapunin vinotaqa ukyaykuchu ñoqaykupas, warmiykupas, wawaykupas. 9Manan wasitapas ruwakuykuchu, manallataq uvas chakraykupas t'akasqa chakraykupas kanchu. 10Ñoqaykuqa karpakunallapin tiyayku ñawpa taytaykuq kamachikusqanman hina kasukuspayku. 11Ichaqa Babilonia rey Nabucodonosor kay suyuta hap'ikapuqtinmi, Babilonia soldadokunamanta Siria soldadokunamantawan ayqekuspa, yuyaykurqayku kay Jerusalenman hamuyta. Chaymi kay Jerusalenpi tiyakushayku, nispa. 12Hinan Señor Diosqa Jeremiasta nirqan: 13–Israelpa Diosnin ñoqa Señormi kamachiyki Judá runakunata Jerusalenpi kaqkunatawan nimunaykipaq: ¿Manachu qankunaqa yachachisqata yachaqawaqchis? ¿Kamachisqatapas manachu kasukuwaqchis? Ñoqa Señor Diosmi chayta nini. 14Recabpa churin Jonadabpa mirayninpas ñawpa taytankuq kamachisqanta kasukuspa manan vinota ukyankuchu kunan p'unchaykama. Ñoqataq ichaqa sapa kutilla mana samaspa rimapayaykichis, manataq kasuwarqankichischu. 15Ñoqataq kachapayamushaykichis sapa kuti hina kamachiy profetakunata qankunata rimapayananpaq: Saqeychis millay puriyniykichista millay ruwayniykichistapas. Amaña wak dioskunata yupaychaspa puriychischu, ahinapin ñawpa taytaykichisman qankunamanwan qosqay hallp'api unayta kawsankichis, nispa. Qankunataq ichaqa mana kasuwaspa mana uyariwarqankichischu. 16Recabpa churin Jonadabpa mirayninkunapas kasukurqankun ñawpa taytankuq kamachisqanta, kay llaqtataq ichaqa mana kasuwanchu. 17Chayraykun ñoqa Israelpa Diosnin Tukuy-atiyniyoq Señorqa nini: ¡Uyariychis! Judá suyumanmi Jerusalenpi tiyaqkunamanwanmi chayachisaq nisqay hatun llakikunata, rimapayashaqtiy mana uyariwasqankumanta, waqyashaqtiy mana kasuwasqankumantawan, nispa. 18Chaymantataq Jeremiasqa Recab aylluta nirqan: –Israelpa Diosnin Tukuy-atiyniyoq Señormi nisunkichis: Qankunaqa ñawpa taytaykichis Jonadabpa kamachintan kasurqankichis, mana p'akispa llapan nisqankunatapas kasukuspa. 19Chayraykun Jonadabpa mirayninmantaqa kallanqapuni ñoqa serviq runa, nispa.
Copyright
Learn More


text:
1Patrones, wata runasniykichejwan cheqan runas kaychej, cheqantataj ruwaychej, yachaspa qankunapis janaj pachapi Dueñoyoj kasqaykichejta. 2Mana sayk'uspa Diosmanta mañakuychej, yuyayniykichejta mana waj imasman churaspa. Jinallataj graciasta qoychej mañakuyniykichejpi. 3Noqaykupajpis mañapullawaykutaj Señor wakichinampaj Paypa Simi Nisqanta willarayta atinaykupaj, Cristoj pakasqa yachayninta rejsichispa. Chayta willarasqayrayku noqapis presochasqa kashani. 4Mañapuwaychej noqa maychus kajta parlaspa, Payta sut'ita rejsichinaypaj. 5Allin yachaywan kawsaychej mana creejkunaj ñawpaqenkupi, ama tiempota usuchispa. 6K'acha simiwan parlaychej, kachiwan kachinchasqata jina. Jinallataj yachaychej imaynatachus sapa ujman kutichinaykichej kasqanta. 7Munasqa hermanonchej Tiquicoqa tukuy imata willasonqachej noqamanta. Payqa cheqa yanapajmin, Señorpitaj kamachi masiy. 8Payta qankunaman kachamuni imaynachus kasqaykuta willasunaykichejpaj, sonqoykichejtataj kallpachanampaj. 9Munasqa sumaj hermanonchej Onesimotapis paytawan kachamushani; payqa qankunamanta ujniykichej. Paykunaqa willasonqachej imachus kaypi kasqanta. 10Aristarcopis napaykamusunkichej; payqa noqawan presochasqa kashan. Jinallataj Bernabejpa primon Marcospis napaykamullasunkichejtaj. Willarqaykichejña: Sichus qankunaman chayamonqa chayqa, tukuy sonqo payta wajyarikuychej, nispa. 11Jesús sutiwan sutichasqa Justopis napaykamullasunkichejtaj. Judiosmantaqa paykunalla Diospa Reinompaj trabajopi yanapawanku, sonqochawankutaj. 12Qankunamanta ujnin kaj, Cristoj kamachin Epafras napaykamusunkichej. Payqa mañapusunkichejpuni Diosmanta, sinch'ita sayanaykichejpaj sumaj wiñasqas, Diospa munayninta junt'aspa. 13Noqa testigo kani: Epafrasqa qankunallapipuni yuyan, jinallataj Laodiceamanta kajkunapi, Hierapolismanta kajkunapiwan. 14Munasqa doctor Lucaswan, Demaspiwan napaykamusunkichej. 15Laodiceapi kaj hermanosta napaykapuwayku, jinallataj Ninfasta, wasimpi kaj iglesiatawan. 16Qankuna kay cartata leeytawan, Laodiceaman apachiychej; Laodiceaman qhelqasqay cartata qankunaman apachimojtinkutaj, qankunapis leellaychejtaj. 17Arquipoman niripuwaychej: Imatachus Señormanta ruwana jap'isqaykita junt'ay tukuychanaykikama, nispa. 18Noqa Pabloqa makiywan qhelqamuykichej kay napaykuykunata. Carcelpi wisq'asqa kasqaymanta yuyarikuychej. Diospa qhasilla k'acha yanapaynenqa qankunawan kachun.
Copyright
Learn More


text:
1Huk p'unchaymi Sansonqa Gaza llaqtata rirqan, chaypin rabona warmita rikuspa paywan puñuykurqan. 2Gaza llaqta runakunataq willanakurqanku: –Sansonmi hamurqosqa, nispa. Chaymi paykunaqa llapanku huñurqonakuspa tuta illariqta llaqta punkupi ch'inlla suyasharqanku: –Pacha illarimuyta wañurqachisun, nispa. 3Sansontaq ichaqa kuska tutakamalla puñurqan, chay ratopacha rikch'arqospataq pasarqan, llaqta punkuta llapanta khakarqospataq q'epirikurqan Hebrón llaqta chimpa orqo patakama. 4Chaykuna qhepatataq Sansonqa Sorec wayq'opi tiyaq Dalilata munakurqan. 5Hinan Filistea umalli runakunaqa Dalilaman rispa nimurqanku: –Sansontaqa q'otullawan wateqarqonki maymantapunis chay hina kallpan kasqanta, imaynatas atipasunman chaytawan. Atipaspaqa paytayá kamachisunman riki, qanmantaq sapankayku waranqa pachaknin qolqeta qosqaykiku, nispa. 6Chaymi Dalilaqa Sansonta nirqan: –Ama hinachu kay, willaykuway imaynapipunin chay hina niraq kallpayoq kanki, imaynatataqmi atipasqa kawaq, nispa. 7Sansontaq nirqan: –Qara p'anchumanta qanchis ch'aran t'eqenakunawan t'eqerqowankuman chayqa, wakin runakuna hinan pisi kallpayoq karqapuyman, nispa. 8Filistea runakunataq qara p'anchumanta qanchis t'eqenakunata apamurqanku, chaywantaq Dalilaqa Sansonta t'eqerqorqan. 9Payqa ñawpaqtaña puñunan wasipi wakin Filistea runakunata pakarqan, hinaspan Sansonta qapariykurqan: –¡Sansón! ¡Filistea runakunaqa kunallanmi hap'irqosunki! nispa. Sansontaq rikch'arirqospa, pay t'eqesqa t'eqenakunata ninaq ruphasqanta hina p'itirqorqan. Chaymi Filistea runakunaqa mana yacharqankuchu maymantas kallpan kasqanta. 10Dalilaqa Sansonta nillarqantaq: –¿Imanaqtintaq chhaynata llullakuspari yanqa q'otuwanki? Sut'intayá willaway imaynatapunin watasqa kawaq chayta, nispa. 11Niqtinmi Sansonqa nillarqantaq: –Mosoq waskhawan t'eqerqowankuman chayqa, wakin runakuna hinan pisi kallpayoq karqapuyman, nispa. 12Dalilataq mosoq waskhakunawan t'eqellarqantaq, chaymantataq qapariykurqan: –¡Sansón! ¡Filistea runakunaqa kunallanmi hap'irqosunki! nispa. Qhamiyaq runakunataq puñunan wasipi kasharqanku, Sansontaq ichaqa ch'ullanpa q'aytuta hina watasqanta p'itirqorqan. 13Hinan Dalilaqa Sansonta nirqan: –¡Kunanpas qanqa chanzakushallawankin llullakuspa! Willaway imaynatapunin t'eqesqa kawaq chayta, nispa. Chaymi Sansonqa nirqan: –Chukchayta qanchisman t'aqarqospa telar awaman minirqowaq, allintapunitaq khallwawanpas mat'iykuwaq chayqa, wakin runakuna hinan pisi kallpayoq karqapuyman, nispa. 14Puñushanankamataq Dalilaqa chukchanta qanchisman t'aqarqospa, telar awaman minirqorqan khallwawan allinta mat'i-mat'iykuspa. Chaymantataq qapariykurqan: –¡Sansón! ¡Filistea runakunaqa kunallanmi hap'irqosunki! nispa. Sansontaq hatarirqorqan telar awata khallwatawan umanpi aysarikuspa. 15Chaymi Dalilaqa nillarqantaq: –Yaw, llulla, ¿imanaqtinmi: Munakuykin, nispa q'otuwanki? Kinsa kutitañan ñoqata chanzakuwanki, manataq willawankichu maymantas hatun kallpayki kasqanta, nispa. 16Sapa p'unchay Dalilaq tapupayasqanwan sayk'uspataq Sansonqa wañuytaraq munarqan. 17Chaymi sut'inta tukuy sonqonmanta willapurqan: –Ñoqaqa Diospaq t'aqasqa Nazareo runan kani, manataqmi chukchayqa hayk'aqpas rutunachu, ruturqapuwankuman chayqa, wakin runakuna hina pisi kallpayoqmi kapuyman, nispa. 18Tukuy sonqonmanta willakusqanta repararqospataq, Dalilaqa Filistea umalli runakunaman willarqachimurqan: –Hamuychis, kunanqa sut'intan willarqapuwan, nispa. Hinan paykunaqa qolqe apaykusqallaña phawarimurqanku Dalilaman qonankupaq. 19Dalilataq Sansonta moqon pataman umanta siriykuchispa puñurqachirqan, hinaspan huk runata waqyarirqan qanchisnintin simp'anta kuchurqonanpaq. Warmitaq Sansonta tanqaykacharqan, kallpantaq manaña kapurqanñachu. 20¡Sansón! ¡Filistea runakunaqa kunallanmi hap'irqosunki! nispa, niqtinmi Sansonqa rikch'arispa yuyarqan: –Kunanpas wakin kutikuna hinan atipallasaqpuni, nispa, ichaqa payqa manan yachakurqanchu paymanta Dios t'aqarikapusqanta. 21Hinan Filistea runakunaqa payta hap'irqanku, ñawinta horqospataq Gaza llaqtaman aparqanku. Bronce cadenawan wataykuspataq carcelman churaykurqanku, chaypitaq tanqaspa molinota muyuchirqan. 22Wakmantataq rutusqa chukchanqa wiñamurqan. 23Filistea umalli runakunataq huñukurqanku diosninku Dagonman hatun sacrificiota haywanankupaq fiestata ruwanankupaqwan. Hinaspan takirqanku: –Taytachanchismi Sansonta hap'ichiwanchis, diosninchismi awqanchista hap'ichiwanchis, nispa. 24Kaqllataq runakunapas Sansonta rikuspanku diosninkuta yupaychaspa takirqanku: –Diosninchismi awqanchista hap'iykachiwanchis, chakranchiskuna q'aruqta qowanchis, askha runanchis wañuchiqta hap'ichiwanchis, nispa. 25Anchatapuniña kusikuspankutaq nirqanku: –Sansonta aysamuychis asichiwananchispaq, nispa. Chaymi Sansonta carcelmanta horqomurqanku, hinaspan paywan pukllakurqanku. Chaymantataq yupaychana wasiq iskaynin tusaq chawpinman sayaykachirqanku. 26Sansontaq makinmanta aysaqnin waynachata nirqan: –Asuykamuway, hinaspataq makiykunawan llamiykachiway yupaychana wasiq tusankunaman hap'ipaykukunaypaq, nispa. 27Chay wasipiqa warmikunapas qharikunapas hunt'an kasharqan, chaypin llapan Filistea umalli runakuna kashallarqantaq, yupaychana wasiq alton cheqas patapipas kinsa waranqa hina runakuna kasharqanku Sansonta qhawaspanku asipayaspanku. 28Sansontaq Señor Diosta waqyakurqan: –Apu Señor Diosnilláy, yuyarikuway, kay kutitawan kallpachaykuway iskaynin ñawiymanta Filistea runakunata vengakunaypaq, nispa. 29Chaymantataq iskaynin makinwan yupaychana wasiq tusankunaman tawnaykukurqan, paña makinwan hukkaq tusata lloq'e makinwantaq hukkaqta, hinaspan ukhumanta hawaman tanqarparirqan. 30Qaparirqantaq: –¡Hina Filistea runakunawan wañukapusaq! nispa. Chaymantataq tukuy kallpanwan wasiq tusanta tanqarparirqan Filistea umalli runakuna pataman, chaypi kashaq runakunamanpas thuniykurqan. Chay hinapin Filistea runakunaqa aswan askharaq Sansonwan kuska wañupurqanku kawsashaspa Sansonpa wañuchisqanmantaqa. 31Chaymantataq uraykamurqanku Sansonpa wawqenkuna ayllunkunapiwan, ayanta wantuspataq wichaykapurqanku. Hinaspan p'ampapurqanku Zorawan Estaolwan tupaypi taytan Manoa p'ampasqankupi. Sansonqa iskay chunka watantinmi Israel runakunaq uma qollanan karqan.
Copyright
Learn More


text:
Ångström
Ångström icha angstrom (sanancha: Å) nisqaqa mana-SI tupuy nasyunpura chaninchasqa karu kay tupum; 0.1 nm-ta kikim. Yachaq nutasyunpi 10-10m-hina (kamasqa hina) icha 1 E-10 m-hina (ixpuninsyal hina) qillqayta atikunmi, iskaynin 1⁄10000000000 mitruta niyta munanku. Mawkaqmi iñuku sayay, chaqllisinchi tinki karu kay sutti-achkiy ispiktrukunapas, tinkisqa sirkwitukunap diminsyunninkunapas ninapaq.
Wiñay kawsay[llamk'apuy | pukyuta llamk'apuy]
Sutichasqa ångströmmi suysya llaqta pachaykamaq Anders Jonas Ångströmmanta (1814 watamanta - 1874 watakama) karan, ispiktruskupiyap huk tiksiqninsi.


text:
1Chaura Tayta Diosninchi llaquipämashanchita willapaptij, llutanta yarparunquiman. Ama nimanquimanchu: ‹‹Juchata aparicushäman-tupu Tayta Diosninchi llaquipämaptin, juchaçhüçhi sumaj arushaj.›› 2- 4Juchata ama aparicushuwanchu. Jesús wañuyman çhayashanta musyanchi. Ayantapis pampaycuran. Munayninwanmi ichanga Tayta Diosninchi cawarachimuran mushuj cawayçhu cawananpaj. Nuwanchipis Washäcuj Jesúsman yupachicunchi. Maquinçhu cawar, ushyacunchi. Ushyacur, pampacuycaj-yupay ricacunchi. Aya imatapis mana munashan-jina nuwanchipis juchata ama munapäshuwannachu. Manchäga Jesúspa maquinçhu cawaycar, mushuj cawayçhüna cawashun. 5Payga wañuyman çhayar, cay pachaçhu cawaytapis jaguiycuran. Tayta Diosninchim ichanga mushuj cawayman cawarachimuran. Nuwanchipis Jesúsman yupachicur ushyacurmi, jucha rurayta jaguishcanchina. Chaymi Jesústa cawarachimushan-jina nuwanchitapis mushuj cawayman çhuramanchi. Jesúswanna cawanchi. 6Mä, tantiyacushun. Ñaupata juchaçhu aruyta mana munaptinchisi, jucmi maquichacamashcanchi llutanta rurananchipaj. Cananmi ichanga Jesúsman yupachicushanchipita mana maquichacamanchichu. Jesús rusçhu wañuyman çhayashan-jina nuwanchipis wañush-yupay ricacushcanchi. Mana juchallaçhünachu cawaycanchi. 7Pipis wañur, juchata mana aparicunnachu. Chay-jina nuwanchipis jucha rurayta jaguishcanchi. 8Wañuyman çhayashanchi-yupay caycaptinchisi Washäcuj Jesúsman yupachicuptinchi, imaycamanpis Tayta Diosninchi cawachimäshun. Payga Jesústa cawarachimushan-jina nuwanchitapis mushuj cawayman çhayachimashcanchi. 9Cawarish caycar, Washäcuj Jesús yapay mana wañungachu. Wañuyman mana çhayangachu. Tayta Diosninchi cawarachisha. 10Juchapita washämänanchipaj juc cutilla wañuyman çhayaran. Juchayuj caycaptinchisi, nuwanchi-raycur wañuyman çhayaran. Cawarcamurpis, Tayta Diosninchipa shungun munashallanta rurar cawaycan. 11Aya juchata mana aparicushan-jina nuwanchipis jucha aparicuyta jaguiycushcanchi. Mushuj cawayçhüna Washäcuj Jesús cawaycächimanchi. Chaymi Tayta Diosninchipa shungun munashallanta rurar cawaycanchi. 12Chaymi wañucujlla caycar, juchaçhu ama arushunnachu. Llutan rurayta munaparsi, juchata ama aparicushunnachu. 13Imaçhüpis ama juchallicushunnachu. Jesús-jina nuwanchipis Tayta Diosninchipa maquinçhu cawashun. Shungun munashannuy cawar, allillata rurashun. Payga wañuypita cawarimushta-yupayna ricamanchi. Chaymi shungunwan tincushallanta rurar cawashun. 14Tayta Diosninchi alli ñawinwan ricamanchi mana Moiséspa shiminta çharcuptinchichu. Manchäga llaquipämashpanchi paypa maquinçhüna cawaycanchi. Yanapämaptinchi, shungun munashannuy cawashun. Jucha ruraytapis ama munapäshunnachu. 15Sumaj tantiyacushun. ‹‹Llaquipämashpanchi alli ñawinwan Tayta Diosninchi ricamanchi shiminta mana çharcuptinchisi›› nir willapaptij, llutanta yarparunquiman. Ama jitapämanquichu: ‹‹Alli ñawinwan ricamashpanchi jishpichimaptinchiga, juchaçhu arucushaj›› nir. 16Musyanchi uyway runa taytanpa shiminta wiyacushanta. Nuwanchipis uyway-yupay caycanchi. Chaymi: ‹‹Tayta Diosninchipa maquinçhu cawä›› nirga, shimintapis sumaj wiyacushuwan. Shungun munashallanta rurashuwan. Chaynuy cawaptinchi, alli ñawinwan ricamanchi. Mana wiyacuptinchim ichanga, supaypa maquinçhu cawar juchata aparicushanchipita wañuyman çhayashunpaj. 17Cananga supaypa maquinçhu mana cawanchichu. Manchäga Tayta Diosninchipa maquinçhüna cawaycanchi. Ima allish willapäcushäcuna shunguyquiman çhayasha. Llapan shunguyquiwanna wiyacuycanqui. 18Jucha aparicuyta jaguinayquipaj Tayta Diosninchi jishpichishcashunqui. Cananga maquinçhu cawar, uywaynin-yupay shungun munashallanta ruranquiman. 19Ushyacajlla caycanchi. Chaymi sumaj tantiyacunayquipaj uyway runawan tincuchiypa willapaycaj. Tayta Diosninchipa maquinçhu mana cawar, llutan rurayllata, jucha aparicuyllata yarpashcanchi. Cananmi ichanga paypa maquinçhu cawar, allillata rurashun. Shungunman tincushallanta rurashun. 20Tayta Diosninchipa maquinçhu mana cawarraj shungunchi munapashallanta rurar, juchata aparicushcanchi. Mana pipis piñapämaranchichu: ‹‹Tayta Diosninchipa shungun munashallanta ruray›› nir. 21Munapashallanchita rurar, pingayllaman çhayashcanchi. Pingayman çhayar, Tayta Diosninchiwan imaysi mana tincushuwanchu caran. Manchäga wañuyman çhayashuwan caran. 22Tayta Diosninchim ichanga maquinçhu purichimanchi: ‹‹Jamta acracushcaj›› nir. Shungunchitapis ticrachiran: ‹‹Jucha aparicuyta ama munapanquichu. Manchäga shungü munashallanta ruranqui›› nir. Shiminta wiyacuptinchi, alli ñawinwan ricamashpanchi janaj pachaman shuntacamäshun imaycamanpis cawananchipaj. 23Chaymi Taytanchi Jesucristuman yupachicur maquinçhu cawaptinchi, Tayta Diosninchi imaycamanpis cawachimäshun. Juchallaçhu arujcunam ichanga wañuyman çhayanga.
Copyright
Learn More


text:
1Iconio pwiblupimi, Pabluwan Bernabiqa pulla yaykuranllapa Israel runakunapa tantakananllapa wasiman. Chaymi, chaypi paykunaqa yach'achikuranllapa Jesucristupaq. Chaynu yach'achikutinllapami achka runakuna kriyiranllapa, Israel runakuna, mana Israel runakunamapis. 2Piru Israel runakuna Jesucristupi mana kriyiqkunaqa ukman shumaqta rimar ingañaranllapa chay mana Israel runakunataqa, Jesucristupi tukuy kriyiqkunapaqa kuntran kananllapapaq. 3Chaynu katinmapismi, Pabluwan Bernabiqa mana mayqantapis mancharchu, ashwan Amitunchikpi kusata kunfyakar, achka diyakunata chaypiqa kidaranllapa yach'achikur. Chaymi Amitunchikqa paykunataqa yanapar, pudirninta quran, milagrukunata, mana ruraypaq shumaq imakunata rurananllapapaq. Chaymi yanaparan runakuna rikar ninanllapapaq, chiqaptami Dyus nishanta yach'achikuyan nir. 4Piru, chay pwiblupi runakunaqa ukmanta ukmanta yarpupakuranllapa. Chaymi wakinqa Israel runakunapa faburnin kaqllapa. Nataq wakinkuna-shuypaqa Apustulkunapa faburnin kaqllapa. 5Chaymantaqa, Israel runakuna, chaynulla mana Israel runakunapis karguyjunkunawan parlaranllapa, Pabluwan Bernabitaqa kusata qischar, rumikunawan sitar ima wanuchinanllapapaq. 6Piru chaykunata yach'armi Pabluwan Bernabiqa alsakar riranllapa prubinsya Licaoniapa pwiblunkunaman. Paykunaqa alsakar riranllapa Listraman, Derbiman, chaynulla chay shipchan pwiblukunamanpis. 7Chaymi chaykunapina Dyuspa shumaq rimaynintaqa yach'achikuranllapa. 8Chay Listra pwiblupimi, karan uk kuju runa. Paymi mana puriyta puytiqchu. Chaqa payqari nasishanmanta-pacha mana maydiyapis purishachu kaq. 9Chaymi Pablo yach'achikuqta uyakur tayaran. Chaynu yach'achikuyarmi, Pabluqa chay runataqa chapar yarpuran, payqami alliyanqa allita Dyuspi kriyishanrayku nir. 10Chaymantami, Pabluqa jwirtita rimar niran: --¡Sharir shay! nir. Chaynu nitinqa chay runaqa das piryar sharir, puriq qallariranna. 11Chaynu Pablo rurashanta rikarllapaqa, runakunaqa qallariranllapa kusalata rimaq chay Licaoniapa rimayninpi, kaynu nir: --¡Runa yupay dyusninchikkunami shamusha nuqanchikkunamanqa! nir. 12- 13Chay Listra pwiblupi taqkunapaqqami Jupiterqa uk dyusninllapa kaq. Iglisyan-shuypaqa, pwiblunpa yaykunanlapi kaq. Chaynu dyusninchik nirllapami, Bernabita shutichiranllapa Jupiter. Nataq Pabluta-shuypaqa shutichiran Mercurio, pay rimaq chay katin. Chayna chay Jupiterpa kuranqa apamuran turukunata, tuktitukunata ima, tukuy chaypi runakunawan pullana, Pabluwan Bernabitaqa adurananllapapaq. 14Piru Bernabiwan Pablo, nuqanchikta aduramanayanchik nir kwintata qukarqa, llakir piñakur rach'panmatapis llikiranllapa. Chaymantaqa, chay runakuna riyashanman kallpar rir yaykuranllapa, jwirtita kaynu nir: 15--Piru taytituykuna, ¿imapaqtaq kaytaqa ruranayankillapa? Chaqa, nuqakunapis qamkuna yupay runakunala kanillapa. Ashwanmi chay yanqa imakunata aduranaykillapata dijanaykillapapaqna shamusha kanillapa Dyuspa shumaq rimayninta yach'achishuqllapa. Chaynuqami chiqap kawsaq Dyus, syiluta, pachata, mar yakuta, tukuy ima kaqta rurasha, chay paypina kriyinaykillapapaq. 16Unayllaqami, Dyusqa tukuy runakunata dijamashanchik karan munashanchikllata rurar kawsanallapapaq. 17Chaynu dijamarninchikmapis, allinkunata rurar rikachimashanchik, 'Pimi kani' nirmapis. Chaynulla kananpis, paymi nuqanchikkunaman tamyata kach'amun, tarpukushanchikkunamanta shumaqta urqukunallapapaq. Chaynulla, paylla chay mikunanchikllapamatapis qumayanchikllapa unta mikur ima aligri kawsanallapapaqmapis. 18Chaynu Pabluwan Bernabe' nitinllapamapis paykunaqa mana intrakanaranllapachu. Chaymi yaqqa mana imanupis willayta puytiranllapachu turunllapakunataqa wanuchir paykunata aduranatinllapaqa. 19Chaypi chaynu kayatinllapaqa, ch'aranllapa ayka Israel runakuna. Paykunaqa karanllapa Antioquiamanta, Iconiumanta ima. Paykunami chayman ch'arqa chay runakunataqa ukmanta yarpuchiranllapa. Chaymi runakunaqa Pablutaqa sitaran rumikunawan wanuchinanllapapaq. Chaynu qischarllapaqa, wanushana kanqa nir yarpurllapa pwiblu waqtalawman aysach'akur urqur itakuranllapa. 20Chayna, chaypi itakur ritinllapaqa, Jesucristupi kriyiqkunaqa Pablo usurayashan ridurninman tantakaranllapa. Chaymantami payqa allinna sharir qashan tikrakaran chay pwiblullaman. Chaymanta, allaqninqa Bernabiwan chay pwiblumanta lluqshir, riran Derbe shutiq pwiblumanna. 21Chayna chay Derbipi, Amitunchikpa shumaq rimayninkunata yach'achikutinllapaqa, achka runakuna kriyiranllapa. Chaymantaqa qashan tikrakaranllapa Listraman, Iconiuman, prubinsya Pisidiapa pwiblun Antioquiakaman ima. 22Chaymi, chay pwiblukunapiqa Jesuspi kriyiqkunata willar animachiranllapa Amitunchikta allita kasur, paypi allita kriyir kawsananllapapaq. Chaynulla paykunataqa niranpis: "Syiluman Dyusninchikwanna kawsaq rinapaqqa, kay bidapiqa kusataraq qischakanchik" nir. 23Chaynulla, chay purishanllapa pwiblukunapiqa, kriyiqkunapa rikaqninkunata paykunallamanta numraranllapa. Chaymantami Dyusman mañakur, ayunasha imana karqa, Amitunchikpi kriyishanllaparayku, paypa makinpina dijaranllapa. 24Chayna, prubinsya Pisidiamanta rirnaqa, ch'aranllapa Panfilialawman. 25Chay Panfilia lugarpi Perge pwiblupi, Amitunchikpa shumaq rimayninta yach'achikur, chaymantaqa riranllapa Atalia pwibluman. 26Chaymantaqa, yaku karrupi mar yakullata riranllapa Antioqui'a pwibluman ch'anankaman. Chay pwiblumanmi kach'asha karanllapa, Dyusta kusata mañakur, pay yanapatin rimayninta yach'achikunanllapapaq. Chaynu yach'achikushana karllapaqa, qashan tikrakaranllapa Antioquiallamanna. 27Chayman ch'arqami, Jesucristupi kriyiqkunata tantar parlaran manyaqla, Dyus tukuy imata paykunawan rurashanta. Chaynulla parlaranllapapis imanumi Dyus, chay mana Israel kaq runakunatapis yanapasha paypi kriyinanllapapaq nir ima. 28Chaymantaqa Pabluwan Bernabiqa, chay Antioquiapina Dyuspi kriyiqkunawan kidaranllapa unaytana taq.
Copyright
Learn More